tripathysagar/odia_wiki huggingface dataset:
ଘଡ଼ଘଡ଼ି  (ଚଡ଼ଚଡ଼ି ବା ଚଡ଼କ) ଏକ ଶବ୍ଦର ନାମ ଯାହା ବିଜୁଳିରୁ ଉତ୍ପନ୍ନ ହୁଏ  । ଏହା ଅତ୍ୟୁଚ୍ଚ ତୀବ୍ର ଶବ୍ଦରୁ ଆରମ୍ଭ କରି ଦୀର୍ଘ ସମୟ ଧରି ଚାପା ଶବ୍ଦ ହୋଇପାରେ । ବିଜୁଳି ମାରିବା ଯୋଗୁ ଏହା ଚତୁର୍ଦ୍ଦିଗରେ ବାୟୁର ହଠାତ୍ ଦୃତ ତାପ ପ୍ରସାରଣ ହୁଏ । ଏହି ବାୟୁ ପ୍ରସାରଣ ଯୋଗୁ ସୋନିକ ସକ୍ ଉତ୍ପନ୍ନ ହୁଏ ଯାହାକୁ ଆମେ ଘଡ଼ଘଡ଼ି କ‌ହୁ । ଇଂରାଜୀ ଭାଷାରେ ଏହାକୁ କ୍ଲାପ  , କ୍ରାକ   ବା ପିଲ ଅଫ ଥଣ୍ଡର   କୁହାଯାଏ । କାରଣ ଶତାବ୍ଦୀ ଶତାବ୍ଦୀ ଧରି ଘଡ଼ଘଡ଼ିର କାରଣ ସମ୍ବନ୍ଧରେ ଅନୁମାନ ଓ ବୈଜ୍ଞାନିକ ଅନୁସନ୍ଧାନ ଜାରି ରହିଛି । ବିରାଟ ଗ୍ରୀକ ଦାର୍ଶନିକ ଆରିସ୍ଟ‌ଟଲ୍ ପ୍ରଥମେ ଖ୍ରୀ:ପୂ: ଚତୁର୍ଥ ଶତାବ୍ଦୀରେ ଏହା ମେଘ ଧକ୍କା ଯୋଗୁ ସଂଗଠିତ ହେଉଥିବାର କାରଣ ସମ୍ବନ୍ଧରେ କାରଣ ଲିପିବଦ୍ଧ କରିଛନ୍ତି । ପରେ ଅନେକ ରକମର ଥିଓରି ଉପସ୍ଥାପନ କରାଯାଇଛି । ଊନବିଂଶ ଶତାବ୍ଦୀର ମଧ୍ୟ ଭାଗରେ ବିଜୁଳି ଯୋଗୁ ଏକ ଭାକୁମ ବା ଶୁନ୍ୟ ସ୍ଥାନ ସୃଷ୍ଟି ହେଉଥିବା ଥିଓରିକୁ ଗ୍ରହଣ କରାଯାଇଥିଲା । ବାୟୁର ଏକ ସକ୍ ତରଙ୍ଗ ଯୋଗୁ ଘଡ଼ଘଡ଼ି ହେଉଥିବା କାରଣକୁ ବିଂଶ ଶତାବ୍ଦୀରେ ସମ୍ମତି ପ୍ରଦାନ କରାଯାଇଥିଲା ଯାହା ବିଜୁଳି ଚ୍ୟାନେଲରେ ପ୍ଲାଜ୍ମାର ହଠାତ ତାପ ପ୍ରସାରଣ ଯୋଗୁ ହୁଏ । ସ୍ପେକ୍ଟ୍ରାଲ ଆନାଲିସିସ ଅନୁସାରେ ବିଜୁଳି ଚ୍ୟାନେଲରେ ଆଭ୍ୟନ୍ତରୀଣ ଉତ୍ତାପ ୫୦ ରୁ ପରିବର୍ତ୍ତିତ ହୋଇ ହଠାତ୍ ତୀବ୍ର ଗତିରେ ଉଠି ୨୦,୦୦୦ କେରୁ ପ୍ରାୟ ୩୦,୦୦୦ କେ ହୁଏ ଓ ଧୀରେ ଖସି ପ୍ରାୟ ୧୦,୦୦୦ କେ ହୁଏ । ଏହି ଉତ୍ତାପର ବାହ୍ୟ ଦୃତ ସଂପ୍ରସାରଣ ଯୋଗୁ ଚତୁର୍ପାର୍ଶ୍ୱରେ ଥିବା ଥଣ୍ଡା ବାୟୁ ଉପରେ ଶବ୍ଦ ତରଙ୍ଗଠାରୁ ଅଧିକ ଦୃତ ବେଗର ପ୍ରଭାବ ପଡ଼େ । ଏହା ଫଳରେ ବାହ୍ୟ ଚଳନ ସକ୍ ତରଙ୍ଗ ସୃଷ୍ଟି ହୁଏ, ଯେପରି ସୁପରସୋନିକ ଉଡ଼ାଜାହାଜ ବା ବିସ୍ଫୋରଣରେ ହୁଏ । ଦୂରତା ମାପ ବିଜୁଳି ଝଲକ ମାରିବାର କିଛି ସମୟ ପରେ ଘଡ଼ଘଡ଼ିର ଗର୍ଜନ ଶୁଣାଯାଉଥିବାରୁ ଶବ୍ଦର ଗରି ଆଲୋକ ଗରିଠାରୁ ଧୀର ଥିବା ଜଣାଯାଏ । ବିଜୁଳି ଖଲକ ଓ ଶବ୍ଦ ମଧ୍ୟରେ ଥିବା ସମୟ ପାର୍ଥକ୍ୟରୁ କେତେ ଦୂରରେ ବିଜୁଳି ମାରୁଛି, ମାପ କରାଯାଇପାରେ । ଶୁଷ୍କ ବାୟୁ ମଧ୍ୟରେ ଶବ୍ଦର ବେଗ ପ୍ରାୟ ୩୪୩ ମି/ସେ ବା ୧,୧୨୭ '/ସେକଣ୍ଡ ୨୦୦ସେ ମଧ୍ୟରେ । ଏଥିରୁ ଜଣାଯାଏ ଏହାର ଗତି କମି ପ୍ରତି ସେକଣ୍ଡ ବା ମାଇଲ ପିଛା ୪ସେକଣ୍ଡ । ଏହି ହିସାବ ଅନୁସାରେ ଆଲୋକ ବେଗ ଅତି ଅଧିକ ଓ ଇନଫିନିଟି ହେବ କାରଣ ଅତି ଛୋଟ ଦୂରତାକୁ ନେଇ ହିସାବ କରାଯାଇଛି । ଏହି ବେଗ ୩ ସେକଣ୍ଡରେ ଏକ କିମି ବା ମାଇଲ ପିଛା ୫ ସେକଣ୍ଡ । ଏହି ହିସାବ ଅନୁସାରେ ୫ ସେକଣ୍ଡରେ ଚନ୍ଦ୍ରକୁ ୪ ଥାର ଯାଇପାରିବ । ପ୍ରାୟ ୨୦ କିମି ବା ୧୨ ମାଇଲ ଦୂରତା ପରେ କ୍ୱଚିତ ଏହା ଶୁଣାଯାଏ । ଉଜ୍ଜଳ ଝଲକ ଓ ଘଡ଼ଘଡ଼ି ପ୍ରାୟ ସଙ୍ଗେ ସଙ୍ଗେ ଶୁଣାଗଲେ ବିଜୁଳି ଅତି ପାଖରେ ମାରୁଥିବା ଜଣାଯାଏ ।
ସୀମା ଅନ୍ତିଲ  ଜନ୍ମ ୨୭ ଜୁଲାଇ ୧୯୮‌୩  ଜଣେ ଭାରତୀୟ ଡିସ୍କ ଥ୍ରୋୟର । ପ୍ରାରମ୍ଭିକ ଜୀବନ ସୀମା ଅନ୍ତିଲ ହରିୟାଣାର ସୋନିପାତ ଜିଲ୍ଲାର ଖେୱଡା ଗ୍ରମରେ ଜନ୍ମ ଗ୍ରହଣ କରିଥିଲେ । ୧୧ ବର୍ଷ ବୟସରୁ ସେ ଲଙ୍ଗ ଜମ୍ପର ଭାବେ ଖେଳିବାକୁ ଲାଗିଯାଇଥିଲେ । କିନ୍ତୁ ପରବର୍ତ୍ତୀ ସମୟରେ ସେ ଡିସ୍କ ଥ୍ରୋୟର ଖେଳ ଖେଳିବା ଆରମ୍ଭ କଲେ । ସାନଟିଅଗୋରେ ୨୦୦୦ ମସିହାରେ ସେ ୱର୍ଲଡ ଜୁନିୟର ଚାମ୍ପିୟନସିପରେ ସ୍ୱର୍ଣ୍ଣ ପଦକ ଜିତିଥିଲେ । ଏବଂ ସେଠାରେ ତାଙ୍କ ଡାକ ନାଁ ମିଲେନିୟମ ଚାଇଲ୍ଡ ହୋଇଯାଇଥିଲା ।ସେ ସୋନିପାତ ସରକାରୀ କଲେଜରେ ପାଠ ପଢୁଥିଲେ । କ୍ୟାରିୟର ସାନଟିଅଗୋରେ ୨୦୦୦ ମସିହାରେ ସେ ୱର୍ଲଡ ଜୁନିୟର ଚାମ୍ପିୟନସିପରେ ସ୍ୱର୍ଣ୍ଣ ପଦକ ଜିତିଥିଲେ କିନତୁ ନିଶାଦ୍ରବ୍ୟ ସେବନ ପରୀକ୍ଷାରୁ ତାହା ହରାଇ ବସିଲେ । ଏହାପରେ ତାଙ୍କୁ ଚେତାବନୀ ମଧ୍ୟ ଦିଆ ଯାଇଥିଲା । ୨୦୦୨ ମସିହାରେ ସେ ଏକ ବ୍ରୋଞ୍ଜ ମେଡାଲ ଜିତିଥିଲେ । ୨୦୦୬ କମନ୍ୱେଲ୍‌ଥ ଗେମ୍ସରେ ସେ ରୌପ୍ୟ ପଦକ ଜିତିଥିଲେ ଏବଂ ୨୬ ଜୁନ ୨୦୦୬ ମସିହାରେ ଭିମ ଆୱାର୍ଡରେ ମଧ୍ୟ ସମ୍ମାନିତ ହୋଇଥିଲେ । ୨୦୦୬ରେ ଏସିୟନ ଗେମ୍ସରେ ସେ ଅନୁପସ୍ଥିତ ଥିଲେ । ୨୦୧୦ ମସିହା କମନ୍ୱେଲ୍‌ଥ ଗେମ୍ସରେ ସେ ବ୍ରୋଞ୍ଜ ମେଡାଲ ଜିତିଥିଲେ । ୨୦୧୪ ମସିହା କମନ୍ୱେଲ୍‌ଥ ଗେମ୍ସରେ ସେ ରୌପ୍ୟ ମେଡାଲ ଜିତିଥିଲେ ଏବଂ ଏସିୟାନ ଗେମ୍ସରେ ସ୍ୱର୍ଣ୍ଣ ପଦକ ଜିତିଥିଲେ । ବ୍ୟକ୍ତିଗତ ଜୀବନ ସେ ଅଙ୍କୁଷ ପୁନିଆଙ୍କୁ ବିବାହ କରିଛନ୍ତି ।
ଯମୁନା ନଦୀ, ଗଙ୍ଗା ନଦୀର ଦୀର୍ଘତମ ଓ ଦ୍ୱିତୀୟ ବୃହତ୍ତମ ଉପନଦୀ । ଯମୁନା ନଦୀ  ଯମୁନୋତ୍ରୀ  ନାମକ ହିମାଳୟରେ ଅବସ୍ଥିତ ଏକ ତୁଷାରକ୍ଷେତ୍ରରୁ ଉତ୍ପତି ଲାଭ କରିଛି । ଉତ୍ତର ଭାରତରେ ୧୩୭୬ କି.ମି ଅତିକ୍ରମ କରି ଆହ୍ଲାବାଦ ନିକଟରେ ଗଙ୍ଗା ନଦୀରେ ମିଶିଛି । ସମୁଦ୍ରରେ ମିଶି ନ 'ଥିବା ନଦୀମାନଙ୍କ ମଧ୍ୟରେ ଏହା ଭାରତର ଦୀର୍ଘତମ ନଦୀ । ଆହ୍ଲାବାଦ ନିକଟରେ  (ପ୍ରୟାଗ ଠାରେ) ଗଙ୍ଗା, ଯମୁନା ଓ ସରସ୍ୱତୀ ନଦୀର ମିଳନ ସ୍ଥଳ   ତ୍ରିବେଣୀ ସଙ୍ଗମ  ନାମରେ ପ୍ରସିଦ୍ଧ ଓ ଏହା ହିନ୍ଦୁମାନକର ଏକ ପ୍ରଧାନ ତୀର୍ଥସ୍ଥଳ । ପ୍ରତି ୧୨ବର୍ଷରେ ଥରେ ସେଠାରେ  କୁମ୍ଭ ମେଳା ଆୟୋଜିତ ହୋଇଥାଏ । ଉପନଦୀ ଗଣ ଯମୁନା ନଦୀର କେତେକ ପ୍ରମୁଖ ଉପନଦୀସମୂହ ହେଲେ: ଟନ୍ସ ନଦୀ ବେତ୍ୱୱା ଚମ୍ବଲ ନଦୀ କେନ ସିନ୍ଧ ନଦୀ ହିଣ୍ଡନ ନଦୀ ଟନ୍ସ ନଦୀ ଯମୁନା ନଦୀର ବୃହତ୍ତମ ଓ ଦୀର୍ଘତମ ଉପନଦୀ ଅଟେ । ପୌରାଣିକ ସମ୍ବନ୍ଧ ଯମୁନା ହିନ୍ଦୁ ମାନକର ଅନ୍ୟତମ ପବିତ୍ର ନଦୀ ଅଟେ । ଏହା  ଦେବୀ ଯମୁନା  ନାମରେ ପୁଜିତ । ବେଦ ଅନୁସାରେ ଯମୁନାଙ୍କର ଅନ୍ୟ ନାମ  ଯମୀ  ଏବଂ ସେ ସୁର୍ଯ୍ୟ ଦେବତା ଓ  'ଶରଣ୍ୟୁ' ଙ୍କର କନ୍ୟା ଏବଂ ମୃତ୍ୟୁର ଦେବତା ଯମଙ୍କର ଜମଜ ଭଉଣୀ । ଦ୍ୱାପର ଯୁଗରେ ଭଗବାନ କୃଷ୍ଣଙ୍କର କାହାଣୀ ଓ ଯମୁନା ନଦୀର ପ୍ରଗାଢ଼ ସମ୍ପର୍କ ଦେଖିବାକୁ ମିଳେ । ଯଥା, କୃଷ୍ଣଙ୍କର ଜନ୍ମ ସମୟରେ ବସୁଦେବ ତାଙ୍କୁ ବନ୍ୟା ଜଳପୂର୍ଣ୍ଣ ଯମୁନା ପାର କରିନେବା, କାଳିନ୍ଦୀ ନଦୀରେ  (ଯମୁନା ନଦୀର ପୌରାଣିକ ନାମ) କାଳୀୟ ଦଳନ, ଯମୁନା ନଦୀ ତୀରରେ ବୃନ୍ଦାବନ ଓ ମଥୁରାରେ କୃଷ୍ଣଙ୍କର ବାଲ୍ୟ ଜୀବନ, ଇତ୍ୟାଦି  ।
ଡିମ୍ବାଶୟ  (ଇଂରାଜୀ: ) ସ୍ତ୍ରୀ ପ୍ରଜନନ ବିଭାଗରେ ଅନ୍ତର୍ଭୁକ୍ତ ଡିମ୍ବାଣୁ ଉତ୍ପନ୍ନ କରୁଥିବା ଏକ ଅଙ୍ଗ ଅଟେ  । ଏହାର ଇଂରାଜୀ ଅନୁବାଦିତ ଶବ୍ଦ ଲାଟିନ ଶବ୍ଦ ରୁ ଆନୀତ, ଯାହାର ଅର୍ଥ ହେଉଛି ଅଣ୍ଡା ବା ମଞ୍ଜି । ଶରୀରର ଉଭୟପାର୍ଶ୍ୱରେ ଗୋଟିଏ ଲେଖାଏଁ ଡିମ୍ବାଶୟ ରହିଛି । ଡିମ୍ବାଶୟ ମଧ୍ୟ ଋତୁସ୍ରାବ ଏବଂ ପ୍ରଜନନକ୍ଷମତାକୁ ପ୍ରଭାବିତ କରୁଥିବା କେତେକ ଜୀବରସ ମଧ୍ୟ କ୍ଷରଣ କରିଥାଏ । କ୍ଷରଣ କରୁଥିବା ଜୀବରସମାନଙ୍କ ପାଇଁ ଏହା ଏକ ଅନ୍ତଃସ୍ରାବୀ ଗ୍ରନ୍ଥି ରୂପେ ଜଣା । ପ୍ରସବପୂର୍ବ ସମୟଠାରୁ ରଜୋନିବୃତ୍ତି ପର୍ଯ୍ୟନ୍ତ ଡିମ୍ବାଶୟଦ୍ୱୟ ବିଭିନ୍ନ ସ୍ତର ଦେଇ ବିକଶିତ ହୋଇଥାଏ । ଆକୃତି ଡିମ୍ବାଶୟକୁ ସ୍ତ୍ରୀ ପ୍ରଜନନ ଗ୍ରନ୍ଥି ରୂପେ ଗ୍ରହଣ କରାଯାଏ । ପ୍ରତ୍ୟେକ ଡିମ୍ବାଶୟ ଧଳାରଙ୍ଗର ଏବଂ ଗର୍ଭାଶୟ ଭିତ୍ତି ନିକଟସ୍ଥ ଓଭାରିଆନ ଫୋସା ନାମକ ଅଞ୍ଚଳରେ ରହିଥାଏ । ମୂତ୍ରନଳୀ ଏବଂ ଅନ୍ତଃ ଶ୍ରୋଣୀଫଳକୀୟ ଧମନୀ ସାମ୍ନାରେ ତଥା ବାହ୍ୟ ଶ୍ରୋଣୀଫଳକୀୟ ଧମନୀଦ୍ୱାରା ପରିବେଷ୍ଟିତ ଅଞ୍ଚଳକୁ ଓଭାରିଆନ ଫୋସା କୁହାଯାଏ । ଏହି ଅଞ୍ଚଳଟି ୪ ସେ.ମି ୩ସେ.ମି ୨ସେ.ମି ଆୟତନ ବିଶିଷ୍ଟ । ପ୍ରତ୍ୟେକ ଡିମ୍ବାଶୟ ଏକ କଠିନ ଆବରଣଦ୍ୱାରା ଆବୃତ୍ତ ହୋଇରହିଥାଏ ଏବଂ ବାହ୍ୟ ଆବରଣ ରୂପେ କର୍ଟେକ୍ସ ଏବଂ ଭିତର ଆବରଣ ରୂପେ ମେଡୁଲା ମଧ୍ୟ ରହିଥାଏ । ଡିମ୍ବାଶୟର ଗୋଟିଏ ପାର୍ଶ୍ୱ ଇନଫନଣ୍ଡିବୁଲୋ-ପେଲଭିକ ଲିଗାମେଣ୍ଟଦ୍ୱାରା ଡିମ୍ବବାହୀ ନଳୀ ସହ ସଂଯୁକ୍ତ ହୋଇଥାଏ ଏବଂ ଅନ୍ୟ ଅଂଶଗୁଡ଼ିକ ଡିମ୍ବବାହୀ ତନ୍ତୁମାନଙ୍କଦ୍ୱାରା ଗର୍ଭାଶୟ ସହିତ ସଂଯୁକ୍ତ ହୋଇଥାନ୍ତି । ଲିଗାମେଣ୍ଟ ଡିମ୍ବାଶୟ ଯୋଡିଏ ଗର୍ଭାଶୟର ଉଭୟପାର୍ଶ୍ୱରେ ଅବସ୍ଥିତ ଏବଂ ଓଭାରିଆନ ଲିଗାମେଣ୍ଟଦ୍ୱାରା ଗର୍ଭାଶୟ ସହିତ ସଂଯୁକ୍ତ ହୋଇଥାନ୍ତି । ଯଦିଓ ସେଗୁଡ଼ିକ ଉଦର ଗହ୍ୱର ମଧ୍ୟରେ ଅନାବୃତ ଅବସ୍ଥାରେ ଥାନ୍ତି, ଗର୍ଭାଶୟର ଏକ ଚଉଡ଼ା ଲିଗାମେଣ୍ଟର ସସପେନ୍ସାରୀ ଲିଗାମେଣ୍ଟ ନାମକ ଏକ ଅଂଶଦ୍ୱାରା ଶାରୀରିକ ଭିତ୍ତି ସହିତ ଲାଗିରହିଥାନ୍ତି । ଗର୍ଭାଶୟର ସେହି ଚଉଡ଼ା ଲିଗାମେଣ୍ଟକୁ ମେଜୋଭାରିଅମ କୁହାଯାଏ । ଡିମ୍ବବାହୀ ନଳୀ, ଓଭାରିଆନ ଲିଗାମେଣ୍ଟ ଏବଂ ଡିମ୍ବବାହୀ ରକ୍ତ କୈଶିକ ନଳୀମାନେ ଡିମ୍ବାଶୟକୁ ଅନ୍ୟ ଅଙ୍ଗମାନଙ୍କ ସହିତ ଯୋଡ଼ିଥାନ୍ତି । ଆଣବିକ ବିଶ୍ଲେଷଣ ଡିମ୍ବାଶୟର ବାହ୍ୟପାର୍ଶ୍ୱ ମେଜୋଥେଲିଅମର ସରଳ ସମଘନରୁ ସ୍ତମ୍ଭାକାର ଟିସୁମାନଙ୍କର ଏକକ ପରସ୍ତଦ୍ୱାରା ଘୋଡାଇ ହୋଇ ରହିଥାଏ । ଏହାର ବାହାର ସ୍ତରକୁ ଜର୍ମିନାଲ ଏପିଥେଲିଅମ କୁହାଯାଏ । କାର୍ଯ୍ୟ ତରୁଣାବସ୍ଥା ଉପକ୍ରାନ୍ତେ ଡିମ୍ବାଶୟ ଅଧିକ ମାତ୍ରାରେ ଜୀବରସ କ୍ଷରଣ କରିବାକୁ ଆରମ୍ଭ କରିଥାଏ । ତାହାର ପ୍ରଭାବରେ ସହାୟକ ଯୌନ ଲକ୍ଷଣମାନ ଦେଖିବାକୁ ମିଳେ ଏବଂ ଡିମ୍ବାଶୟର ଆକୃତି ଏବଂ କାର୍ଯ୍ୟ ପରିବର୍ତ୍ତିତ ହେବାକୁ ଆରମ୍ଭ କରିଥାଏ । ଯୁଗ୍ମକ ଜନନ ନିର୍ଦ୍ଧିଷ୍ଟ ଅନ୍ତରରେ ଡିମ୍ବାଶୟରେ ସ୍ତ୍ରୀଯୁଗ୍ମକ ତଥା ଡିମ୍ବାଣୁ ଉତ୍ପନ୍ନ ହୋଇଥାଏ । ଡିମ୍ବାଶୟ ମଧ୍ୟରେ ହିଁ କ୍ରମବିକଶିତ ଡିମ୍ବାଣୁ ପୂର୍ଣ୍ଣାଙ୍ଗ ଡିମ୍ବାଣୁରେ ପରିଣତ ହୋଇଥାଏ । ପ୍ରାୟତଃ ଗୋଟିଏ ସମୟ ବ୍ୟବଧାନରେ ଗୋଟିଏ ଡିମ୍ବାଣୁ ସମ୍ପୂର୍ଣ୍ଣ ବିକଶିତ ହୋଇଥାଏ, ମାତ୍ର ସେହି ସମୟରେ ଅନ୍ୟ ଡିମ୍ବାଣୁ ମଧ୍ୟ ବିକଶିତ ହେଉଥାନ୍ତି । କୋଷର ପ୍ରକାର ଏବଂ ସଂଖ୍ୟାରୁ ଯୁଗ୍ମକ ଜନନ ପ୍ରକ୍ରିୟାରେ ସେମାନଙ୍କର ପର୍ଯ୍ୟାୟ ସମ୍ପର୍କରେ ସୂଚନା ମିଳିଥାଏ । ଜୀବରସ କ୍ଷରଣ ଡିମ୍ବାଶୟର ସମ୍ପୂର୍ଣ୍ଣ ପରିପକ୍ୱତା ପରେ ଡିମ୍ବାଶୟ ଇଷ୍ଟ୍ରୋଜେନ, ଟେଷ୍ଟୋଷ୍ଟିରନ, ଇନହିବିନ, ପ୍ରୋଜେଷ୍ଟିରନ ଆଦି ଜୀବରସ କ୍ଷରଣ କରିଥାଏ । ପ୍ରାୟ ପଚାଶ ପ୍ରତିଶତ ଟେଷ୍ଟୋଷ୍ଟିରନ ମହିଳାଙ୍କ ଶରୀରରେ ଡିମ୍ବାଶୟ ହିଁ କ୍ଷରଣ କରିଥାଏ ଏବଂ ସିଧାସଳଖ ରକ୍ତରେ ପ୍ରବାହିତ ହୁଏ । ଇଷ୍ଟ୍ରୋଜେନ କୈଶୋରାବସ୍ଥାଠାରୁ ଝିଅମାନଙ୍କ ସହାୟକ ଯୌନ ଲକ୍ଷଣର ଅଭିବ୍ୟକ୍ତ ହେବା, ଏବଂ ପ୍ରଜନନ ଅଙ୍ଗମାନଙ୍କର ବିକାଶ ଏବଂ ନିୟନ୍ତ୍ରଣ ପାଇଁ ଦାୟୀ । ପ୍ରୋଜେଷ୍ଟିରନ ଗର୍ଭାଶୟକୁ ଗର୍ଭାବସ୍ଥା ଏବଂ ମାମ୍ମାରି ଗ୍ରନ୍ଥିକୁ ସ୍ତନ୍ୟପାନ ପାଇଁ ପ୍ରସ୍ତୁତ କରେ ।
ମିଥାଇଲନାଲଟ୍ରେକ୍ସନ  (ଇଂରାଜୀ ଭାଷାରେ ), ରିଫିଲିଷ୍ଟର ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ଓପିଓଏଡ୍ କାରଣରୁ ହେଉଥିବା କୋଷ୍ଠକାଠିନ୍ୟର ଚିକିତ୍ସା ପାଇଁ ବ୍ୟବହୃତ ହୁଏ  । ଯେତେବେଳେ ଅନ୍ୟ ରେଚକ ବା ଲାକ୍ସେଟିଭ ପ୍ରଭାବଶାଳୀ ନଥାଏ; ସେତେବେଳେ ଏହା ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ କିମ୍ବା ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ତରଳ ଝାଡ଼ା, ମୁଣ୍ଡ ବୁଲାଇବା,ଅଇ, ଏବଂ ଓପିଅଏଡ ପ୍ରତ୍ୟାହାର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଜଠାରାନ୍ତ୍ର ଛିଦ୍ର ହୋଇପାରେ । ଏହା ଏକ ପ୍ରାନ୍ତୀୟ ଭାବରେ କାର୍ଯ୍ୟ କରୁଥିବା -ଓପିଓଏଡ୍ ରିସେପ୍ଟର ଆଣ୍ଟାଗୋନିଷ୍ଟ, ଯାହାର ଅର୍ଥ ଏହା ସାଧାରଣତଃ ଅନ୍ୟ ଓପିଓଏଡ ଭଳି କେନ୍ଦ୍ରୀୟ ଯନ୍ତ୍ରଣାକୁ ପ୍ରଭାବିତ କରେ ନାହିଁ । ୨୦୦୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମିଥାଇଲନାଲଟ୍ରେକ୍ସନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଇଞ୍ଜେକସନ ଦିଆଯାଉଥିବା ସୂତ୍ରର ୨୦୨୧ ସୁଦ୍ଧା ଏକ ମାତ୍ରା ପିଛା ପ୍ରାୟ ୨୧ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୫୦ ଡଲାର ଅଟେ ।
ଚିର ବତୀ ଭାରତ-ପାକିସ୍ଥାନ ସୀମାରେ ଥିବା ଭାରତ ଗୁଜରାଟ ରାଜ୍ୟର କଚ୍ଛ ଜିଲ୍ଲାର କଚ୍ଛ-ରଣର ମୌସୁମୀ ଜଳାଶୟ ନିକଟସ୍ଥ ବଣି ଘାସଭୂମି ଏବଂ ମତ୍ସ୍ଯ ଲବଣାକ୍ତ ସମତଳ ନିକଟସ୍ଥ ମରୁଭୂମିର ଏକ ପ୍ରକାର ଭୂତ-ଆଲୋକ । ସ୍ଥାନୀୟ ଗ୍ରାମବାସୀ ଏହି ଆଲୋକକୁ ଚିର ବତୀ କହନ୍ତି । କଚ୍ଛୀ-ସିନ୍ଧୀ ଭାଷାରେ ଚିରର ଅର୍ଥ ଭୂତ ଓ ବତୀର ଅର୍ଥ ଆଲୋକ ।
ଭେଣ୍ଡି ଭଜା ଭାରତର ଏକ ଜଣାଶୁଣା ବ୍ୟଞ୍ଜନ ଅଟେ । ଭେଣ୍ଡିକୁ ଛୋଟ ଟୁକୁଡାରେ କାଟି ତାକୁ ତେଲରେ ବିଭିନ୍ନ ମସଲା ସ‌ହିର ଭଜା ଯାଏ । ଏହାକୁ ଭାତ ସ‌ହିତ କିମ୍ବା ରୁଟି ସ‌ହିତ ଖାଆନ୍ତି।
ଇଡିଓପାଥିକ ପଲମୋନାରି ଫାଇବ୍ରୋସିସ  (ଇଂରାଜୀ ଭାଷାରେ / ) ଏକ ପ୍ରକାର ଦୀର୍ଘକାଳୀନ ବର୍ଦ୍ଧିଷ୍ଣୁ ଓ ଅପରିବର୍ତ୍ତନୀୟ ଫୁସଫୁସ ରୋଗ   ଯେଉଁଥିରେ ଫୁସଫୁସର  ( : ) କାର୍ଯ୍ୟଶକ୍ତି କମିଯାଏ  । ଏଥିରେ ନିୟମିତ ଅଣନିଶ୍ୱାସ   ଓ ଶୁଖିଲା କାଶ   ଇତ୍ୟାଦି ଲକ୍ଷଣ ଦେଖାଯାଏ । କ୍ଲବିଙ୍ଗ   ଓ ଥକ୍କାଣ ଭଳି ପରିବର୍ତ୍ତିତ ଲକ୍ଷଣ ଦେଖାଯାଏ । ରୋଗ ଜଟିଳ ହେଲେ ଫୁସଫୁସୀୟ ଉଚ୍ଚ ରକ୍ତଚାପ  , ହୃଦ୍‌ପାତ, ନିମୋନିଆ, ପଲ୍‌ମୋନାରି ଏମ୍ବୋଲିଜ୍ମ ଇତ୍ୟାଦି ରୋଗମାନ ଦେଖାଯାଆନ୍ତି । ଏହାର କାରଣ ଅଦ୍ୟାବଧି ଅଜ୍ଞାତ ଅଛି । ସିଗାରେଟ ଧୁମ୍ରପାନ  , କେତେକ ଭୁତାଣୁ ସଂକ୍ରମଣ  , ପାରିବାରିକ ଇତିହାସ ଇତ୍ୟାଦି ଏହି ରୋଗ ସଙ୍କଟରେ ସାହାଯ୍ୟ କରନ୍ତି । ଫୁସଫୁସରେ ସ୍କାର ବା ଦାଗ ହୋଇ ରୋଗ ସୃଷ୍ଟି ହୁଏ । ଅନ୍ୟାନ୍ୟ ସମ‌ଭାବାପନ୍ନ ରୋଗର ଅନୁପସ୍ଥିତି ସ୍ଥିର କରିବା ପରେ ସିଟି ସ୍କାନ  , ଫୁସଫୁସ ବାୟୋପ୍ସି   ଆବଶ୍ୟକ ହୋଇପାରେ । ଏହା ଏକ ପ୍ରକାର ଇଣ୍ଟରସ୍ଟିସିଆଲ  ଫୁସଫୁସ ରୋଗ । ପଲମୋନାରି ରିହାବିଲିଟାସନ   ଓ ଅମ୍ଳଜାନ ଥେରାପି   ବ୍ୟବ‌ହାର କରୁଥିବା ଲୋକ ବ‌ହୁତ ଉପକାର ପାଆନ୍ତି । ପିରଫେନିଡନ   ବା ନିଣ୍ଟେଡାନିବ   ଭଳି ଔଷଧ ବ୍ୟବ‌ହାର କଲେ ରୋଗର ପ୍ରଗତି ଧୀର ହୋଇଯାଏ । ଅତ୍ୟଧିକ ରୋଗ‌ଗ୍ରସ୍ତ ଲୋକର ଫୁସଫୁସ ପ୍ରତ୍ୟାରୋପଣ  ଆବଶ୍ୟକ ହୋଇପାରେ । ପୃଥିବୀରେ ପ୍ରାୟ ୫ ନିୟୁତ ଲୋକ ଏହି ରୋଗରେ ଆକ୍ରାନ୍ତ ଅଛନ୍ତି । ବର୍ଷକୁ ପ୍ରତି ଏକ ଲକ୍ଷ ଲୋକରେ ୧୨ ଜନ ଆକ୍ରାନ୍ତ ହୁଅନ୍ତି । ୬୦ ଓ ୭୦ ଦଶକରେ ଲୋକ ଅଧିକ ଆକ୍ରାନ୍ତ ହୁଅନ୍ତି । ମହିଳାଙ୍କ ଅପେକ୍ଷ ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି । ଏମାନଙ୍କ ବଞ୍ଚିବା ହାର ପ୍ରାୟ   ୪ ବର୍ଷ ହୁଏ ।
ନାରାୟଣ ଗୋସେଇଁ ମନ୍ଦିର ଯାଜପୁର ଜିଲ୍ଲାର ସିଂହାପୁର ଗ୍ରାମରେ ଅବସ୍ଥିତ ଏକ ହିନ୍ଦୁ ମନ୍ଦିର,ଏଠାରେ ଭଗବାନ ବିଷ୍ଣୁ  (ନାରାୟଣ ଗୋସେଇଁ) ଆରାଧ୍ୟ ଦେବ ଭାବେ ପୂଜା ପାଉଛନ୍ତି । ଇତିହାସ ସିଂହାପୁର ଯାତ୍ରା ଯାଜପୁର ଜିଲ୍ଲା ବାରବାଟୀଠାରୁ ୪ କି.ମି ଦୂରେ ସିଂହାପୁର । ପ୍ରତିବର୍ଷ ପଣା ସଂକ୍ରାନ୍ତି ଦିନରେ ସେଠାରେ ଗୋଟିଏ ଯାତ୍ରା ଅନୁଷ୍ଠିତ ହୁଏ। ଯାହାକୁ ସମସ୍ତେ  "ସିଂହାପୁର ଯାତ୍ରା"  କୁହନ୍ତି। ଏହି ଯାତ୍ରା ଦେଖିବା ପାଇଁ ଦୂର ଦୁରାନ୍ତରୁ ଲୋକ ଆସିଥାନ୍ତି। ପଣାସଂକ୍ରାନ୍ତି ଦିନ ନାରାୟଣ ଠାକୁର ସେହି ଗ୍ରାମରେ ଥିବା ପୁଷ୍କରିଣୀ ମଧୁତୀର୍ଥରେ ୩୬୨ ଦିନ ରହିବା ପରେ ବାହାରକୁ ୩ ଦିନ ପାଇଁ ବାହାର ନ୍ତି ।ସେହି ସମୟରେ ଭକ୍ତ ଓ ଭଗବାନଙ୍କ ଅପୂର୍ବ ମିଳନର ଦୃଶ୍ୟ ଦେଖିବାକୁ ମିଳେ। ଗୋସେଇଁ ପାଣିରୁ ବାହାରିବା ମାତ୍ରେ ଚତୁର୍ଦ୍ଦଶୀରେ ଶଙ୍ଖ ହୁଲହୁଳିରେ କମ୍ପି ଉଠେ। ସୂର୍ଯ୍ୟଦୋୟ ପରେ ଦେବଜ୍ଞ ବ୍ରାହ୍ମଣମାନେ ମଧୁତୀର୍ଥ ଜଳାଶୟରୁ ଠାକୁରଙ୍କୁ ବାହାରକୁ ଆଣନ୍ତି। ନାରାୟଣ ଗୋସେଇଁ ମୁଗୁନି ପଥରରେ ନିର୍ମିତ ମହାପ୍ରଭୁଙ୍କ ଉଚ୍ଚତା ୮୭ ମିଟର ପ୍ରସ୍ଥ ୨୭ ମିଟର। ଏହା ପରେ ମହାପ୍ରଭୁଙ୍କୁ ବାହାରକୁ ଅଣାଯାଇ କ୍ଷୀର, ମହୁ ଓ ପଇଡ଼ ପାଣିରେ ସହସ୍ର ସ୍ନାନକରାଯାଏ। ଅନ୍ୟପଟେ ମହାପ୍ରଭୁଙ୍କ ଆଗମନ କଥା ଜାଣି ତାଙ୍କ ଅନୁପସ୍ଥିତିରେ ପୂଜା ପାଉଥିବା ଚଳନ୍ତି ପ୍ରତିମା ମଦନମୋହନ ସୁସଜ୍ଜିତ ବିମାନରେ ପୂର୍ବ ଦିଗରେ ଗୋସେଇଁଙ୍କୁ ଦର୍ଶନ କରନ୍ତି। ପ୍ରାରମ୍ଭ ପୂଜାର୍ଚ୍ଚନା ପରେ ପୁନର୍ବାର ପୁଷ୍କରିଣୀ ମଧ୍ୟରେ ଜଳକେଳି କରାଯାଇ ନାରାୟଣ ଗୋସେଇଁଙ୍କୁ ଉତ୍ତରଦ୍ୱାରା ନିକଟରେ ପୂଜାର୍ଚ୍ଚନାକରାଯାଇ ମନ୍ଦିର ଭିତରକୁ ନିଆଯାଏ। ମନ୍ଦିର ଭିତରକୁ ପ୍ରବେଶ ପରେ ସିଂହାସନରେ ରୁଦ୍ଧ ଦ୍ୱାରାରେ ରାଣୀ ପୁରୋହିତଙ୍କ ସହ ପୂଜା କରନ୍ତି। ତାପରେ ଗୋସେଇଁ ଆଦିତ୍ୟ ନାରାୟଣ ବେଶରେ ମୁକ୍ତ ଦର୍ଶନ ଦିଅନ୍ତି। ତିନି ଦିନ ହେଲାପରେ ପୁଣି ମଧୁତୀର୍ଥ ପୁଷ୍କରିଣୀ ମଧ୍ୟକୁ ଚାଲିଯାଅନ୍ତି।
ମାଥାଭାଙ୍ଗା ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର କୋଚ୍ ବିହର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଥାଭାଙ୍ଗା ସହରର ମୋଟ ଜନସଂଖ୍ୟା ୨୧୧୧୦ ଅଟେ । ସେଥି ମଧ୍ୟରୁ ୫୦.୯୬% ଜଣ ପରୁଷ ହୋଇଥିବା ବେଳେ ୪୯.୦୪% ଜଣ ନାରୀ ଅଟନ୍ତି । ମାଥାଭାଙ୍ଗାର ସାକ୍ଷରତା ହାର ୭୬.୨୦% ଅଟେ । ଏହା ଜାତୀୟ ହାରଠାରୁ -୧୧.୩୬% ପ୍ରତିଶତ କମ ଅଟେ । ସେଥିରୁ ୪୧.୨୬% ପ୍ରତିଶତ ପୁରୁଷ ଓ ୩୪.୯୪% ନାରୀ ଅଟନ୍ତି । ୧୦.୭୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ମାଥାଭାଙ୍ଗାର ସରକାରୀ ଭାଷା ଅଟେ ।
ରିଉମାଟିକ ଜ୍ୱର, ବା ଆକ୍ୟୁଟ ରିଉମାଟିକ ଜ୍ୱର  (ଏ.ଆର.ଏଫ.) ଏକ ପ୍ରଦାହକାରୀ ରୋଗ ଯାହା ହୃତ୍‌ପିଣ୍ଡ, ସମସ୍ତ ଗଣ୍ଠି, ଚର୍ମ ଓ ମସ୍ତିଷ୍କରେ ହୋଇପାରେ  । ସ୍ୱାଭାବିକ ଭାବେ ତଣ୍ଟି ସଂକ୍ରମଣର ୨ରୁ ୪ ସପ୍ତାହ ପରେ ଏହି ରୋଗ ଆରମ୍ଭ ହୁଏ । ଏହାର ଲକ୍ଷଣ ଓ ଚିହ୍ନ ମଧ୍ୟରେ ଜ୍ୱର, ଏକାଧିକ ଗଣ୍ଠି ଯନ୍ତ୍ରଣା, ଅନିଚ୍ଛାକୃତ ମାଂସପେଶୀ ଚଳନ   ଓ ଅସାଧାରଣ କିନ୍ତୁ ଅଭିଲକ୍ଷଣିକ ଗଲୁ ବିହୀନ ଲାଲ ରାସ ଦେଖାଯାଏ ଯାହାର ନାମ ଏରିଥେମା ମାର୍ଜିନାଟମ   ଦିଆଯାଇଛି । ପ୍ରାୟ ଅର୍ଦ୍ଧକ ରୋଗୀଙ୍କର ଏ ରୋଗରେ ହୃତ୍‌ପିଣ୍ଡ ସାମିଲ ହୋଇଥାଏ । ହୃତ୍‌ପିଣ୍ଡର ଭଲ୍‌ଭ ସ୍ଥାୟୀ ଭାବରେ ନଷ୍ଟ ହେବାକୁ ରିଉମାଟିକ ହୃତ୍‌ପିଣ୍ଡ ରୋଗ   ବା   କୁହାଯାଏ ଯାହା ସାଧାରଣତଃ ଅନେକ ଥର ରୋଗ ହେଲେ ବା କ୍ୱଚିତ ଥରେ ଏ.ଆର.ଏଫ. ଆକ୍ରମଣ କଲେ ହୁଏ । ଭଲ୍‌ଭ ନଷ୍ଟ ହୋଇଗଲେ ହୃଦ୍‌ପାତ   ହୁଏ । ଅସ୍ୱାଭାବିକ ଭଲ୍‌ଭ ଯୋଗୁ ଆଟ୍ରିଆଲ ଫିବ୍ରିଲେସନ ରୋଗ ଓ ଭଲ୍‌ଭ ସଂକ୍ରମଣ   ହୁଏ । ସ୍ଟ୍ରେପ୍ଟୋକୋକସ ପାୟୋଜେନିସ ଜୀବାଣୁଦ୍ୱାରା ତଣ୍ଟି ସଂକ୍ରମଣ ହେଲେ ଆକ୍ୟୁଟ ରିଉମାଟିକ ଜ୍ୱର ହୋଇପାରେ । ଅଣଚିକିତ୍ସିତ ହେଲେ ୩ % ରୋଗୀଙ୍କର ଏ.ଆର.ଏଫ. ହୁଏ । ଏହି ରୋଗର ଅନ୍ତର୍ନିହିତ କାରଣ ମଧ୍ୟରେ ରୋଗୀର ନିଜ ତନ୍ତୁ ବିପକ୍ଷରେ ଆଣ୍ଟିବଡି ପ୍ରସ୍ତୁତ ହେବା ଜଣାଯାଏ । କେତେକ ଲୋକଙ୍କର ଜେନେଟିକ ତୃଟି ଯୋଗୁ ଜୀବାଣୁ ସଂସ୍ପର୍ଶରେ ଆସିଲେ ରୋଗ ହୁଏ । ଅନ୍ୟ ସଙ୍କଟଦାୟକ ଅବସ୍ଥା ମଧ୍ୟରେ କୁପୋଷଣ ଓ ଦାରିଦ୍ର୍ୟ ଉଲ୍ଲେଖ‌ଯୋଗ୍ୟ । ଚିହ୍ନ ଓ ଲକ୍ଷଣ ସ‌ହିତ ସାମ୍ପ୍ରତିକ ସ୍ଟ୍ରେପ୍ଟିକୋକାଲ ସଂକ୍ରମଣ ଇତିହାସ ଥିଲେ ଏ.ଆର.ଏଫ. ରୋଗ ନିର୍ଣ୍ଣୟ କରାଯାଏ । ତଣ୍ଟି ପ୍ରଦାହ   ଥିବା ରୋଗୀକୁ ପେନିସିଲିନ ଭଳି ଆଣ୍ଟିବାୟୋଟିକ ଦେଲେ ଏ.ଆର.ଏଫ. ସଙ୍କଟ କମିଯାଏ । ଏ ଭଳି ରୋଗୀଙ୍କର ତଣ୍ଟି ପରୀକ୍ଷା କରି ଚିହ୍ନଟ କରିବାକୁ ପଡ଼େ ଯାହା ବିକାଶୀଳ ଦେଶମାନଙ୍କରେ ସମ୍ଭବ ନୁହେଁ । ଅନ୍ୟ ପ୍ରତିଷେଧକ ବ୍ୟବସ୍ଥା ମଧ୍ୟେ ଉନ୍ନତ ପରିମଳ ବ୍ୟବସ୍ଥା ଯୋଗାଣ ଆବଶ୍ୟକ । ଏ.ଆର.ଏଫ. ଓ ଆର.ଏଚ.ଡି. ଥିଲେ ଦୀର୍ଘ ସମୟ ଧରି ଆଣ୍ଟିବାୟୋଟିକ ଦେବା ଆବଶ୍ୟକ ହୁଏ । ରୋଗ ଆକ୍ରମଣ ପରେ ଧୀରେ ଧୀରେ ନିଜ କାର୍ଯ୍ୟ କରିବାକୁ ସକ୍ଷମ ହୁଅନ୍ତି । ଆର.ଏଚ.ଡି. ଆରମ୍ଭ ହେଲେ ଚିକିତ୍ସା କଷ୍ଟସାଧ୍ୟ ହୁଏ । ବେଳେ ବେଳେ ଭଲ୍‌ଭ ବଦଳ ଅପରେସନ ଓ ମରାମତ ଆବଶ୍ୟକ ହୁଏ । ଅନ୍ୟଥା ଜଟିଳ ରୋଗୀକୁ ସାଧାରଣ ଭାବେ ଚିକିତ୍ସା କରିବାକୁ ହୁଏ । ପ୍ରତି ବର୍ଷ ଏ.ଆର.ଏଫ. ରୋଗ ୩୨୫,୦୦୦ ପିଲାଙ୍କୁ ହୁଏ ଓ ଅଧୁନା ୧୮ ନିୟୁତ ଲୋକ ରିଉମାଟିକ ହୃତ୍‌ପିଣ୍ଡ ରୋଗ‌ଗ୍ରସ୍ତ ଅଛନ୍ତି । ୫ରୁ ୧୪ ବର୍ଷ ବୟସ ପିଲାଙ୍କୁ ଏ.ଆର.ଏଫ. ହୁଏ, ବୟସ୍କ ଲୋକ ମଧ୍ୟରୁ ୨୦ % ଲୋକଙ୍କୁ ପ୍ରଥମ ଥର ନିମନ୍ତେ ଏହି ରୋଗ ହୁଏ । ଏହି ରୋଗ ବିକାଶଶୀଳ ଦେଶମାନଙ୍କରେ ଓ ବିକଶିତ ଦେଶମାନଙ୍କରେ ଥିବା ଦେଶଜ ଲୋକଙ୍କୁ ଅଧିକ ହୁଏ । ସନ ୧୯୯୦ରେ ଏହି ରୋଗ ଯୋଗୁ ୩୭୪,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୩ରେ ୨୭୫,୦୦୦ ମୃତ୍ୟୁ ହୋଇଥିଲେ । ବିକାଶଶୀଳ ଦେଶମାନଙ୍କରେ ପ୍ରତି ବର୍ଷ ସଂକ୍ରମିତ ହେଉଥିବା ବ୍ୟକ୍ତିଙ୍କ ମଧ୍ୟରୁ ୧୨.୫ % ଲୋକ ମରନ୍ତି । ୫ମ ଶତାବ୍ଦୀରେ ହିପୋକ୍ରେଟ ଏହି ରୋଗ ବିଷୟ ବର୍ଣ୍ଣନା କରିଥିଲେ । କେତେକ ରିଉମାଟିକ ରୋଗର ଲକ୍ଷଣ ସ‌ହିତ ଏହି ରୋଗର ସାମଞ୍ଜସ୍ୟ ଥିବାରୁ ଏପରି ନାମକରଣ ହୋଇଛି ।
ଚନ୍ଦ୍ରମୁଖୀ ବସୁ  (୧୮୬୦ - ୧୯୪୪), ଜଣେ ଡେରାଡୁନ୍ ବାସିନ୍ଦା ଥିଲେ, ଯାହା ସେ ସମୟରେ ଆଗ୍ରା ଓ ଅବଧ ରାଜ୍ୟରେ ଥିଲା  । ବ୍ରିଟିଶ୍ ଶାସନ ସମୟରେ ପ୍ରଥମ କରି ସ୍ନାତ୍ତକ ଲାଭ କରିଥିବା ଦୁଇ ମହିଳାଙ୍କ ମଧ୍ୟରେ ସେ ଅନ୍ୟତମ ଥିଲେ । ୧୮୮୨ରେ କାଦମ୍ବିନୀ ଗାଙ୍ଗୁଲିଙ୍କ ସହ ସେ କଲିକତା ବିଶ୍ୱବିଦ୍ୟାଳୟରୁ କଳାରେ ସ୍ନାତ୍ତକ ଲାଭ କରିଥିଲେ। ଆନୁଷ୍ଠାନିକ ଭାବେ ୧୮୮୩ରେ ସେମାନଙ୍କୁ ସମ୍ମନପତ୍ର ଦିଆଯାଇଥିଲା । ଆଦ୍ୟ ଜୀବନ ଭୁବନ ମୋହନ ବୋଷଙ୍କ ଏହି ଝିଅ ୧୯୮୦ରେ ପ୍ରଥମ କଳା ପରୀକ୍ଷା ଡେରାଡୁନ୍ ନେଟିଭ୍ ଖ୍ରୀଷ୍ଟିଆନ୍ ବିଦ୍ୟାଳୟରୁ ଉତ୍ତୀର୍ଣ୍ଣ ହୋଇଥିଲେ ।
ରବି ଶଙ୍କର ( ଜନ୍ମ: ୭ ଏପ୍ରିଲ ୧୯୨୦- ମୃତ୍ୟୁ : ୧୧ ଡିସେମ୍ବର ୨୦୧୨) , ଜଣେ ଭାରତୀୟ ଶାସ୍ତ୍ରୀୟ ସଙ୍ଗୀତ ଜଗତର ପ୍ରଖ୍ୟାତ ସୀତାର ବାଦକ ଓ ସଙ୍ଗୀତଜ୍ଞ  । ରବି ଶଙ୍କର ଏକାଧାରରେ ଜଣେ ସମ୍ପାଦକ ,ଶିକ୍ଷକ ଓ ରଚୟିତା ଥିଲେ । ଏହା ସହିତ ସେ ଥିଲେ ଭାରତୀୟ ଶାସ୍ତ୍ରୀୟ ସଙ୍ଗୀତର ଜଣେ ବିଖ୍ୟାତ କଳାକାର । ସାରା ବିଶ୍ୱରେ ଭାରତୀୟ ସଙ୍ଗୀତ ଓ ସଂସ୍କୃତିର ପ୍ରଚାର କରିବାରେ ତାଙ୍କର ଉଲ୍ଲେଖନୀୟ ଅବଦାନ ରହିଛି । ରବି ଶଙ୍କର ଥିଲେ ପାଶ୍ଚାତ୍ୟ ଦେଶରେ ବେଶ ଜଣାଶୁଣା ନାମ । ଏ ଭଳି ସଫଳତା ହାସଲ କରିବାରେ ସେ ଥିଲେ ପ୍ରଥମ ଭାରତୀୟ ସଙ୍ଗୀତଜ୍ଞ । ସତ୍ୟଜିତ ରାୟଙ୍କ ଅପୁ ତ୍ରୟୀ ପାଇଁ ମଧ୍ୟ ସେ ସଙ୍ଗୀତ ରଚନା କରିଥିଲେ । ପ୍ରାଥମିକ ଜୀବନ ରବି ଶଙ୍କର ଥିଲେ ଜଣେ ବଙ୍ଗାଳୀ ବ୍ରାହ୍ମଣ । ବାରଣାସୀଠାରେ ସେ ୧୯୨୦ ଏପ୍ରିଲ ୭ରେ ଜନ୍ମ ଗ୍ରହଣ କରିଥିଲେ । ଜନ୍ମ ବେଳେ ତାଙ୍କୁ ରବିନ୍ଦ୍ର ଶଙ୍କର ନାମ ଦିଆଯାଇଥିଲା । ସେ ଥିଲେ ଚାରି ଭାଇଙ୍କ ମଧ୍ୟରୁ ସବୁଠୁ ସାନ । ତାଙ୍କ ଜୀବନର ପ୍ରଥମ ୧୦ବର୍ଷ ଦାରିଦ୍ର୍ୟ ମଧ୍ୟରେ କଟିଥିଲା । ତାଙ୍କ ବାପା ଥିଲେ ଜଣେ ଆଇନଜୀବୀ, ଦାର୍ଶନିକ, ଲେଖକ ତଥା ଝଲାୱ୍ଅରର ମହାରାଜାଙ୍କ ପୂର୍ବତନ ମନ୍ତ୍ରୀ । ୧୯୪୧ରେ ରବି ଶଙ୍କର ଆଲ୍ଲାଉଦ୍ଦିନ ଖାଁଙ୍କ ଝିଅ ଅନ୍ନପୂର୍ଣ୍ଣା ଦେବୀଙ୍କୁ ବିବାହ କରିଥିଲେ । ତାଙ୍କର ପୁଅ ହେଲେ ଶୁଭେନ୍ଦ୍ର ଶଙ୍କର । ତେବେ ବାହାଘରର କିଛି ବର୍ଷ ପରେ ରବି ଶଙ୍କର ଓ ଅନ୍ନପୂର୍ଣ୍ଣା ପରସ୍ପରଠାରୁ ଅଲଗା ହୋଇଯାଇଥିଲେ । ପରେ ନ୍ୟୁୟର୍କର ଜଣେ କନସର୍ଟ ପ୍ରଯୋଜିକା ସୁଇ ଜୋନସଙ୍କ ସହିତ ତାଙ୍କର ସମ୍ପର୍କ ଗଢ଼ି ଉଠିଥିଲା । ୧୯୭୯ରେ ସେମାନଙ୍କର ଝିଅ ନୋରା ଜୋନସ ଜନ୍ମଗ୍ରହଣ କରିଥିଲେ । ନୋରା ହେଉଛନ୍ତି ଜଣେ ସଫଳ ସଙ୍ଗୀତଜ୍ଞ । ପରେ ରବି ଶଙ୍କର ସୁକନ୍ୟା ରାଜନଙ୍କୁ ବିବାହ କରିଥିଲେ । ସେମାନଙ୍କଠାରୁ ଅନୁଷ୍କା ଜନ୍ମ ଗ୍ରହଣ କରିଥିଲେ । ସଙ୍ଗୀତ ଜୀବନ ସଙ୍ଗୀତ ଦୁନିଆର ଗଡ଼ଫାଦର ଭାବରେ ଜଣାଯାଉଥିବା ବିଶ୍ୱ ପ୍ରସିଦ୍ଧ ସୀତାର ବାଦକ ରବି ଶଙ୍କରଙ୍କ ଜୀବନ ଯାତ୍ରା ଥିଲା ଅସାଧାରଣ ଓ ରୋମାଞ୍ଚକର । ଭାରତୀୟ ରାଗ ସହିତ ରବି ଶଙ୍କରଙ୍କ ସଙ୍ଗୀତ ପାଶ୍ଚାତ୍ୟ ଲୋକଙ୍କୁ ମଧ୍ୟ ବିମୋହିତ କରିଥିଲା । ପ୍ରଖ୍ୟାତ ବିଟଲସ୍ ରକ୍ ଗ୍ରୁପର ଗିଟାର ବାଦକ ତଥା ବ୍ରିଟେନର ରକ୍ ଷ୍ଟାର ଜର୍ଜ ହାରିସନ ଏବଂ ଆମେରିକାରେ ଜନ୍ମିତ ବ୍ରିଟେନର ଭାଓଲିନ ବାଦକ ୟେହୁଦି ମେନୁହିଁଙ୍କ ସହିତ ମଧ୍ୟ ରବି ଶଙ୍କର କାମ କରିଥିଲେ । ଭାଇ ଉଦୟ ଶଙ୍କରଙ୍କ ଗ୍ରୁପରେ ଜଣେ ନୃତ୍ୟ ଶିଳ୍ପୀଭାବେ ସେ କ୍ୟାରିଅର ଆରମ୍ଭ କରିଥିଲେ । କିନ୍ତୁ ୧୯୩୮ ମସିହାରେ ସେ ଏହି କାମ ଛାଡି ଉସ୍ତାଦ ଆଲାଉଦ୍ଦିନ ଖାଁଙ୍କ ପାଖରେ ସିତାର ବାଦନ ଶିକ୍ଷା ଆରମ୍ଭ କରିଥିଲେ । ସେ ପ୍ରାୟ ସାତବର୍ଷ ଉଲାଉଦ୍ଦିନଙ୍କଠାରୁ ସୀତାର ବାଦନ ପ୍ରଶିକ୍ଷଣ ନେଇଥିଲେ । ଉଦୟଙ୍କ ଗ୍ରୁପରେ କାମ କରୁଥିବା ସମୟରେ ରବି ଶଙ୍କର ୟୁରୋପ ଓ ଆମେରିକା ଗ୍ରସ୍ତ କରିଥିଲେ । ଏହି ସମୟରେ ସେ ପାଶ୍ଚାତ୍ୟ ସଙ୍ଗୀତ ଏବଂ ସିନେମା ସଂସ୍ପର୍ଶରେ ଆସିଥିଲେ ଏବଂ ପାଶ୍ଚାତ୍ୟ ସଂସ୍କୃତି ସହିତ ତାଙ୍କର ପରିଚୟ ହୋଇଥିଲା । ସେ ପ୍ରଥମେ ୧୯୪୫ ମସିହାରେ ତାଙ୍କ ପ୍ରଥମ ରାଗ ରଚନା କରିଥିଲେ । ୧୯୫୦-୬୦ବେଳକୁ ସେ ବେସରକାରୀ ଭାବେ ଭାରତୀୟ ସଙ୍ଗୀତ ପାଇଁ ଆନ୍ତର୍ଜାତିକ ପ୍ରତିନିଧି ସାଜିଥିଲେ । ହରିସନଙ୍କ ସହିତ କାମ କରିବା ପରେ ଆନ୍ତର୍ଜାତିକ ସ୍ତରରେ ସେ ଜଣେ ଷ୍ଟାର ଭାବେ ଖ୍ୟାତି ଅର୍ଜନ କରିଥିଲେ । ୧୯୪୯ରୁ ୧୯୫୬ ମଧ୍ୟରେ ସେ ଅଲ ଇଣ୍ଡିଆ ରେଡିଓ,ନୂଆଦିଲ୍ଲୀର ସଙ୍ଗୀତ ନିର୍ଦ୍ଦେଶକ ଥିଲେ । ସେ ତିନିଥର ଗ୍ରାମୀ ପୁରସ୍କାର ଜିତିଥିଲେ । ୨୦୧୨ ନଭେମ୍ବର ୪ ତାରିଖରେ କାଲିଫର୍ଣ୍ଣିଆରେ ଝିଅ ଅନୁଷ୍କା ଶଙ୍କରଙ୍କ ସହିତ ସେ ଶେଷଥର ପାଇଁ ସଙ୍ଗୀତ ପରିବେଷଣ କରିଥିଲେ । ପୁରସ୍କାର ଓ ସମ୍ମାନ ୧୯୬୨ ସଙ୍ଗୀତ ନାଟକ ଏକାଡେମୀ । ୧୯୬୭ ମସିହାରେ ପଦ୍ମଭୂଷଣ ପୁରସ୍କାର । ୧୯୮୧ରେ ପଦ୍ମବିଭୂଷଣ ୧୯୯୯ ମସିହାରେ ଭାରତ ସରକାରଙ୍କଦ୍ୱାରା ଭାରତରତ୍ନ । ୧୯୮୬ ମସିହାରେ ସେ ରାଜ୍ୟସଭାର ଜଣେ ସଦସ୍ୟ ଭାବରେ ମନୋନୀତ ହୋଇଥିଲେ । କାବୁଲିୱଲା ଫିଲ୍ମରେ ସଙ୍ଗୀତ ରଚନା ପାଇଁ ତାଙ୍କୁ ୧୯୫୭ରେ ସିଲଭର୍ ବିଅର୍ ଅକ୍ସଟ୍ରାଅଡିନାରୀ ପ୍ରାଇଜ ମିଳିଥିଲା । ବର୍ଲିନ ଆନ୍ତର୍ଜାତିକ ଫିଲ୍ମ ମହୋତ୍ସବରେ ତାଙ୍କୁ ଏହି ପୁରସ୍କାର ପ୍ରଦାନ କରାଯାଇଥିଲା । ୨୦୧୨ ମସିହା ଡିସେମ୍ବର ୧୧ରେ ଆମେରିକାରେ ୯୨ ବର୍ଷ ବୟସରେ ତାଙ୍କର ପରଲୋକ ଘଟିଥିଲା ।
ଭେଦ ଓଡ଼ିଆ ଔପନ୍ୟାସିକ ଅଖିଳ ନାୟକଙ୍କ ରଚିତ ଓ ୨୦୧୦ ମସିହାରେ ପ୍ରକାଶିତ ଏକ ଓଡ଼ିଆ ଉପନ୍ୟାସ । ଭେଦକୁ ଓଡ଼ିଆ ଭାଷାର ପ୍ରଥମ ଦଳିତ ଉପନ୍ୟାସ ଭାବେ ବିବେଚନା କରାଯାଏ । ଏହି ଉପନ୍ୟାସର ପୃଷ୍ଠଭୂମି କଳାହାଣ୍ଡି ଜିଲ୍ଲାରେ ବାସକରୁଥିବା ଦଳିତ ଚରିତ୍ର ଓ ସେମାନଙ୍କ ଉପରେ ବ୍ରାହ୍ମଣ ଓ ଅନ୍ୟ ଆଧିପତ୍ୟ ବିସ୍ତାରକାରୀ ଜାତିର ପ୍ରତାଡ଼ନାକୁ ଭିତ୍ତିକରି ରଚିତ । ଭେଦ ଇଂରାଜୀ ଓ ମାଲାୟାଲାମ ତଥା ଅନ୍ୟାନ୍ୟ ପ୍ରମୁଖ ଭାରତୀୟ ଭାଷାରେ ଅନୂଦିତ ହୋଇଛି । ୨୦୧୦ ମସିହାରେ ରାଜକୁମାର ଏହି ଉପନ୍ୟାସଟିର ଇଂରାଜୀ ଅନୁବାଦ କରିଥିଲେ ଓ ଅକ୍ସଫୋର୍ଡ ୟୁନିଭର୍ସିଟି ପ୍ରେସ ଏହାକୁ ପ୍ରକାଶନ କରିଥିଲା । ସେ ଏହି ଉପନ୍ୟାସ ପାଇଁ ସେ ବେଷ୍ଟ ସେଲର ପୁରସ୍କାର ପାଇଥିଲେ । ଭୁବନେଶ୍ୱରସ୍ଥିତ ଡୁଡୁଲୀ ପ୍ରକାଶନୀ ଏହା ୮୮ ପୃଷ୍ଠା ସମ୍ବଳିତ ପୁସ୍ତକକୁ ପ୍ରକାଶ କରିଥିଲା ।
ଭାଦ୍ରବ ଶୁକ୍ଳ ଚତୁର୍ଥୀ ଦିନ ବିଦ୍ୟାର ଦେବତା, ଆଦିଦେବ ଗଣେଶଙ୍କର ପୂଜା କରାଯାଏ । ବିଶେଷକରି ପ୍ରତ୍ୟେକ ଶିକ୍ଷାନୁଷ୍ଠାନରେ ଏହି ପୂଜା କରାଯାଇଥାଏ । ଆଲୋକମାଳା ମଣ୍ଡିତ ତୋରଣରେ ସୁସଜ୍ଜିତ ମଣ୍ଡପ ଗୁଡ଼ିକ ଆକର୍ଷକ ହୋଇଥାନ୍ତି । ଓଡ଼ିଶାର ଜଟଣୀରେ ଏହା ୧୧ଦିନ ଧରି ପାଳିତ ହୋଇଥାଏ ।
ଗାଲୁଆ ଟିକା  (ଇଂରାଜୀରେ ) ଗାଲୁଆ ରୋଗକୁ ନିରାପଦରେ ପ୍ରତିରୋଧ କରେ  । ଅଧିକାଂଶ ଲୋକଙ୍କୁ ଟିକା ଦେଇଦେଲେ ରୋଗ ଜଟିଳତା ହ୍ରାସ ପାଏ । ଜନସଂଖ୍ୟାରେ ୯୦ % ଲୋକଙ୍କୁ ଟିକା ଦେଲେ ୮୫ % ଫଳପ୍ରଦ ହୁଏ । ଦୀର୍ଘକାଳୀନ ପ୍ରତିଷେଧ ନିମନ୍ତେ ଦୁଇ ଡୋଜ ଟିକା ଦରକାର ହୁଏ । ପ୍ରାରମ୍ଭିକ ଡୋଜ ୧୨ରୁ ୧୮ ମାସିଆ ପିଲାକୁ ଦେବାକୁ ସୁପାରିସ କରାଯାଏ । ଦ୍ୱିତୀୟ ଡୋଜ ପିଲାଙ୍କୁ ୨ରୁ ୬ ବର୍ଷ ହୋଇଥିଲା ବେଳେ ଦିଆଯାଏ । ଇମ୍ମ୍ୟୁନିଟି ନ ଥାଇ ରୋଗୀ ସଂସ୍ପର୍ଶରେ ଆସିଲେ ବି ଟିକା ଦେଲେ ଉପକାର ମିଳେ । ଏହା ଅତି ନିରାପଦ ଟିକା ଓ ଏହାର ପାର୍ଶ୍ୱପ୍ରତିକ୍ରିୟା ଅତି ସାମାନ୍ୟ । ଇଞ୍ଜେକସନ ଦେବା ସ୍ଥାନରେ ସାମାନ୍ୟ ଜ୍ୱର, କଷ୍ଟ ଓ ଫୁଲା ହୋଇପାରେ । କ୍ୱଚିତ ଉଲ୍ଲେଖନୀୟ ପାର୍ଶ୍ୱପ୍ରତିକ୍ରିୟା ଦେଖାଯାଏ । ସ୍ନାୟବିକ ପ୍ରଭାବ ଭଳି ପ୍ରକ୍ରିୟାକୁ ଟିକା ସାଥୀରେ ଯୋଡ଼ିବା ନିମନ୍ତେ ପ୍ରମାଣ ମିଳୁନି । ଇମ୍ମ୍ୟୁନିଟି ଅଭାବ ଥିଲେ ଓ ଗର୍ଭାବସ୍ଥାରେ ଏହି ଟିକା ଦେବା ଉଚିତ ନୁହେଁ । ଗର୍ଭାବସ୍ଥାରେ ଟିକା ନେଇଥିବା ମହିଳାଙ୍କର ଜନ୍ମିତ ଶିଶୁ ଉପରେ କୌଣସି ଖରାପ ଫଳପ୍ରଦ ହେବା ଲିଖିତ ନାହିଁ । ଚିକେନ ଜୀବକୋଷରେ ଏହି ଟିକା ପ୍ରସ୍ତୁତ ହେଉଥିଲେହେଁ ଅଣ୍ଡା ଆଲର୍ଜି ଥିବା ଲୋକଙ୍କର କୌଣସି ଅସୁବିଧା ହୁଏନାହିଁ । ଅଧିକାଂଶ ବିକଶିତ ଦେଶ ଓ ଅନେକ ବିକାଶଶୀଳ ଦେଶମାନଙ୍କର ଟିକା ପ୍ରୋଗ୍ରାମରେ ଏମ‌ଏମ‌ଆର ନାମରେ ମିଳିମିଳା ଟିକା ଓ ରୁବେଲା ଟିକା ସ‌ହିତ ଗାଲୁଆ ଟିକା ଅନ୍ତର୍ଭୁକ୍ତ ଥାଏ । ପୂର୍ବୋକ୍ତ ଟିକା ସ‌ହିତ ହାଡ଼ଫୁଟି ଟିକା ମିଶେଇ ଏମ‌.ଏମ‌.ଆର.ଭି. ନାମରେ ମିଳୁଛି । ୨୦୦୫ ମସିହାରେ ୧୧୦ ଦେଶ ଏହି ଟିକା ପ୍ରଚଳନ କରୁଥିଲେ । ବିସ୍ତୃତ ଟିକା ଦିଆଯାଉଥିବା ଇଲାକାମାନଙ୍କରେ ଏହି ରୋଗ ହାର ୯୦ % କମିଛି । ଏକ ପ୍ରକାର ଟିକା ଅଧା ବିଲିଅନ ସଂଖ୍ୟାରେ ଦିଆଯାଇଛି । ସନ ୧୯୪୮ରେ ଲାଇସେନ୍ସ ପାଇଥିବା ଗାଲୁଆ ଟିକା ସ୍ୱଳ୍ପ କାଳ ନିମନ୍ତେ ଫଳପ୍ରଦ ହେଉଥିଲେ । ୧୯୬୦ ଦଶକରେ ଉନ୍ନତ ଟିକା ବଜାର ନିମନ୍ତେ ତିଆରି ହେଲା । ପ୍ରାରମ୍ଭରେ ନିଷ୍କ୍ରିୟ ଟିକା ତିଆରି ହେଉଥିଲା କିନ୍ତୁ ପରେ ଦୁର୍ବଳ ଜୀବନ୍ତ ଟିକା ତିଆରି ହେଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ମୌଳିକ ସ୍ୱାସ୍ଥ୍ୟ ପ୍ରଣାଳୀରେ ଆବଶ୍ୟକ ହେଉଥିବା ଔଷଧ ଚିଠା ମଧ୍ୟରେ ଏହାର ନାମ ଲିଖିତ ଅଛି । ୨୦୦୭ ସୁଦ୍ଧା ଅନେକ ପ୍ରକାର ଟିକା ଉପଲବ୍‌ଧ ହେଉଛି ।
ଅଛମଟ୍ଟୀ ଦକ୍ଷୀଣ ରାଜ୍ୟ କର୍ଣ୍ଣାଟକ, ଭାରତର ଏକ ଗ୍ରାମ ଅଟେ । ଏହା କର୍ଣ୍ଣାଟକରେ ପରାଗତ ତାଳୁକ ବେଲଗୌମ ଜିଲ୍ଲାରେସ୍ଥିତ ।
ପୁରୀ  (କ୍ରମିକ ସଂଖ୍ୟା: ୧୦୭) ପୁରୀ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ପୁରୀ  (ପୌ), ପୁରୀ ସଦର ବ୍ଳକର କିଛି ଅଂଶ ଓ ଗୋପ ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମହେଶ୍ୱର ମହାନ୍ତି ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଉମାବଲ୍ଲଭ ରଥଙ୍କଠାରୁ ୩୪୭୨୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମହେଶ୍ୱର ମହାନ୍ତି, ଭାରତୀୟ ଜନତା ପାର୍ଟି ପ୍ରାର୍ଥୀ ଉମା ବଲ୍ଲଭ ରଥଙ୍କଠାରୁ ପ୍ରାୟ ୧୩,୦୦୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ମୁଁ ଆଶିକ୍ ମୁଁ ଆୱାରା, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁକାନ୍ତ ସାହୁ । ଏସ୍ କେ ମୁରଲୀଧରନ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ରଚନା କରିବା ସ‌ହ ନିର୍ଦ୍ଦେଶନା ଦେଇଥିଲେ । ଦୀପକ ଜେନା କଥାଚିତ୍ରଟିର ସଂଳାପ ରଚନା କରିଥିଲେ । ସଙ୍ଗୀତ ନିର୍ଦ୍ଦେଶକ ବିକାଶ ଶୁକ୍ଳା ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁନୀଲ କୁମାର ଏବଂ ମେଘା ଘୋଷ । ସମରେଶ ରାଉତରାୟ, ହରିହର ମହାପାତ୍ର, ଜୟୀରାମ ସାମଲ, ସଲିଲ ମିତ୍ର, ଭଗବାନ ବେହେରା, ଚୁଙ୍ଗା, ବିଜୟ ମହାନ୍ତି, ଜୀବନ ପଣ୍ଡା, ତନ୍ଦ୍ରା ରାୟ ଆଦି କଳାକାରମାନେ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁନୀଲ କୁମାର ମେଘା ଘୋଷ ସମରେଶ ରାଉତରାୟ ହରିହର ମହାପାତ୍ର ଜୟୀରାମ ସାମଲ ସଲିଲ ମିତ୍ର ଭଗବାନ ବେହେରା ଚୁଙ୍ଗା ବିଜୟ ମହାନ୍ତି ଜୀବନ ପଣ୍ଡା ତନ୍ଦ୍ରା ରାୟ ତୃପ୍ତି ସିହ୍ନା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଶୁକ୍ଳା ।
ମାଛ ବେସର ଏକ ପାରମ୍ପାରିକ ଓଡ଼ିଆ ଖାଦ୍ୟ । ବେସର ବଟା  (ସୋରିଷ, ଜିରା, ପାନମଧୁରୀ, ନଡ଼ିଆ ଆଦି ମିଶାଇ ବାଟିବା କିମ୍ବା ସୋରିଷ, ରସୁଣ, ଜିରାକୁ ମିଶାଇ ବାଟିବା)ରେ ମାଛ ମିଶାଇ କରାଯାଇଥିବା ଏକ ତରକାରୀ  । ମାଛ ବେସର ଝୋଳ ଭଳି ପାଣିଆ ନହୋଇ ବହଳିଆ ହୋଇଥାଏ । ମାଛ ବେସର ଓ ଅନ୍ୟାନ୍ୟ କେତେ ବେସରରେ ଆମ୍ବୁଲ ମଧ୍ୟ ପଡ଼ିଥାଏ । ମାଛ ବେସର ସାଧାରଣତଃ ଦ୍ୱିପହର କିମ୍ବା ରାତିରେ ଭାତ ସଙ୍ଗେ ଏକ ତରକାରୀ ଭାବେ ଖିଆଯାଇଥାଏ । ପ୍ରକାର ଭେଦ ମାଛ ବେସର ବଟାରେ ବ୍ୟବହୃତ ଉପାଦାନକୁ ନେଇ ବେସର ମୁଖ୍ୟତଃ ଦୁଇପ୍ରକାରର । ପ୍ରଥମଟି ସୋରିଷ, ଜିରା, ପାନମଧୁରୀ, ନଡ଼ିଆ ଆଦି ମିଶାଇ ବଟାଯାଇଥିବା ବେସର ବଟା ପଡ଼ିହୁଏ । ଦ୍ୱିତୀୟ ପ୍ରକାରର ବେସର ସୋରିଷ, ରସୁଣ, ଜିରା ଆଦିକୁ ମିଶାଇ ବାଟି କରାଯାଇଥାଏ । ଏହା ସାଧାରଣତଃ ଘରେ ଓ ଭୋଜି ଆଦିରେ ରନ୍ଧାଯାଇଥାଏ । ମାଛ ବେସର ଓ ଛତୁ ବେସର ଆଦିରେ ଆମ୍ବୁଲ ଓ ଏହି ପ୍ରକାର ବେସର ବଟା ଦେଇ ରନ୍ଧାଯାଏ ।
ଗ୍ରେଗୋରୀ ପାଞ୍ଜି ଅନୁସାରେ ୬ ଫେବୃଆରୀ ବର୍ଷର ୩୭ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୨୮ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୨୯ ଦିନ   । ଘଟଣାବଳୀ ୧୭୭୮ : ଫ୍ରାନ୍ସ ବିରୁଦ୍ଧରେ ବ୍ରିଟେନ ଯୁଦ୍ଧ ଘୋଷଣା କଲା। ୧୮୪୦ : ନ୍ୟୁଜିଲାଣ୍ଡର ପ୍ରତିଷ୍ଠା ଦିବସ ପାଳନ ଆରମ୍ଭ। ୧୯୧୭ : ବ୍ରିଟେନରେ ମହିଳାଙ୍କୁ ଭୋଟଦାନ ଅଧିକାର ପ୍ରଦାନ। ୧୯୩୭ : ଜାପାନରେ ପ୍ରଥମଥର ଜଣେ ମହିଳା ଓକିଲାତି କଲେ। ୧୯୬୭ : ଆଲବାନିଆରେ ବିପ୍ଲବ ଆରମ୍ଭ।
ଜୟନାରାୟଣ ମହାନ୍ତି  (୧୧ ଅକ୍ଟୋବର ୧୯୫୧ - ୨୦ ଜାନୁଆରୀ ୨୦୨୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ରହିଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ ୨ଥର କାର୍ଯ୍ୟ କରିଥିଲେ । ୧୯୯୫ ଓ ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଜୟନାରାୟଣ ମହାନ୍ତି ୧୯୫୧ ମସିହାର ଅକ୍ଟୋବର ମାସ ୧୧ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସମ୍ଭୁନାଥ ମହାନ୍ତି । ଜୟନାରାୟଣଙ୍କର ଶିକ୍ଷାଗତ ଯୋଗ୍ୟତା ବାଣିଜ୍ୟରେ ସ୍ନାତକତ୍ତୋର । ତାଙ୍କ ପତ୍ନୀଙ୍କ ନାମ ଶୁକଲତା ମହାନ୍ତି । ତାଙ୍କର ୩ ପୁଅ ଓ ଗୋଟିଏ ଝିଅକୁ ମିଶାଇ ସମୁଦାୟ ସନ୍ତାନ ସଂଖ୍ୟା ୪ ରାଜନୈତିକ ଜୀବନ ଜୟନାରାୟଣ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଦୁଇଥର ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୯୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଜଳେଶ୍ୱ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୯୫ ମସିହାରୁ ୨୦୦୦ ମସିହାଯାଏଁ କାର୍ଯ୍ୟ କରିଥିଲେ । ଏହାପରେ ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୦ ମସିହାରୁ ୨୦୦୪ ଯାଏଁ କାର୍ଯ୍ୟ କରିଥିଲେ । ମୃତ୍ୟୁ ୨୦୨୪ ମସିହା ଜାନୁଆରୀ ୨୦ ତାରିଖରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୭୨ ବର୍ଷ ବୟସ ହୋଇଥିଲା ।
ଓଜସ୍ୱୀ ଅରୋଡ଼ା  (ଜନ୍ମ: ୬ ଅଗଷ୍ଟ ୧୯୮୫) ଜଣେ ଭାରତୀୟ ଅଭିନେତ୍ରୀ ଯିଏକି ମୁଖ୍ୟତଃ ଦୂରଦର୍ଶନ ଧାରାବାହିକରେ ଅଭିନୟ କରନ୍ତି  । ସେ ଷ୍ଟାର ପ୍ଲସରେ ପ୍ରସାରିତ ଧାରାବାହିକ ବେହେନୈନ୍ ଜରିଆରେ ଅଭିନୟ ଦୁନିଆରେ କାମ କରିବା ଆରମ୍ଭ କରିଥିଲେ । ସେ ଆସ୍ମାନ ସେ ଆଗେ, ଦେବୋଁ କେ ଦେବ...,ମହାଦେବ, ସୁପରକପ୍ସ ଭର୍ସେସ୍ ସୁପରଭିଲେନ୍ସ ଓ ଆହାଟ୍ ଭଳି ଧାରାବାହିକରେ ଅଭିନୟ କରିଛନ୍ତି । ଅଭିନୟ ଜୀବନ ଅଭିନୟ ପାଇଁ ପ୍ରଶିକ୍ଷଣ ନେବା ଓ ଦୂରଦର୍ଶନରେ କାମ କରିବା ପୂର୍ବରୁ ସେ ପଞ୍ଜାବ ବିଶ୍ୱବିଦ୍ୟାଳୟରୁ ସ୍ନାତକ କରିଥିଲେ । ସେ ୧୫ ବର୍ଷରୁ ଅଧିକ ସମୟ ଧରି କଥକ ନୃତ୍ୟ ଅଭ୍ୟାସ କରିଆସୁଛନ୍ତି ଏବଂ ଅନେକ ମଞ୍ଚ ନାଟକରେ ଅଭିନୟ କରିଛନ୍ତି ।
ସୁମେରପୁର, ଉତ୍ତର ପ୍ରଦେଶ ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ପଲି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୁମେରପୁର, ଉତ୍ତର ପ୍ରଦେଶ ସହରର ମୋଟ ଜନସଂଖ୍ୟା ୩୧୪୫୯ ଅଟେ । ସେଥି ମଧ୍ୟରୁ ୫୨.୩୮% ଜଣ ପରୁଷ ହୋଇଥିବା ବେଳେ ୪୭.୬୨% ଜଣ ନାରୀ ଅଟନ୍ତି । ସୁମେରପୁର, ଉତ୍ତର ପ୍ରଦେଶର ସାକ୍ଷରତା ହାର ୫୯.୬୦% ଅଟେ । ଏହା ଜାତୀୟ ହାରଠାରୁ ୫.୨୪% ପ୍ରତିଶତ କମ ଅଟେ । ସେଥିରୁ ୩୭.୧୬% ପ୍ରତିଶତ ପୁରୁଷ ଓ ୨୨.୪୫% ନାରୀ ଅଟନ୍ତି । ୧୬.୭୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସୁମେରପୁର, ଉତ୍ତର ପ୍ରଦେଶର ସରକାରୀ ଭାଷା ଅଟେ ।
ଓଡ଼ିଆ କଥାଚିତ୍ର ଜଗତରେ ୨୦୨୧ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।
ଜିୟା ମୋଦୀ  (ଜନ୍ମ ୧୯ ଜୁଲାଇ ୧୯୫୬) ଜଣେ ଭାରତୀୟ ଆଇନ ପରାମର୍ଶ ଦାତା  । କର୍ପୋରେଟ ମିଶ୍ରଣ ଏବଂ ଅଧିଗ୍ରହଣ ଆଇନ, ସିକ୍ୟୁରୀଟିଆଇନ, ବେସରକାରୀ ଇକ୍ବିଟି ଏବଂ ପ୍ରୋଜେକ୍ଟ ଫାଇନାନ୍ସ କ୍ଷେତ୍ରରେ ତାଙ୍କୁ ଗୁରୁତ୍ୱପୂର୍ଣ୍ଣ ବିବେଚନା କରାଯାଏ । ସେ ଭାରତର ପୂର୍ବତନ ଆଟର୍ଣ୍ଣି ଜେନେରାଲ ସୋଲି ସୋରାବଜୀଙ୍କ ଝିଅ ଅଟନ୍ତି । ଜିୟା ଭାରତର ପ୍ରମୁଖ କର୍ପୋରେଟ ଓକିଲମାନଙ୍କ ମଧ୍ୟରୁ ଅନ୍ୟତମ । ଉଭୟ ଭାରତ ତଥା ଆନ୍ତର୍ଜାତିୟ ସ୍ତରରେ ଆଇନି ଜଗତରେ ତାଙ୍କର ଅବଦାନ ପାଇଁ ତାଙ୍କୁ ସମ୍ମାନିତ କରାଯାଇଛି । ଜୀବନୀ ମୋଦୀଙ୍କର ପ୍ରାଥମିକ ଶିକ୍ଷା ମୁମ୍ବାଇ ଏଲିଫିସଟୋନ କଲେଜରୁ ହୋଇଥିଲା । ସେ କେବ୍ରିଜ୍ ସିଲୱିନ୍ କଲେଜରୁ ନିଜର ଆଇନି ଶିକ୍ଷା କରିଥିଲେ ଏବଂ ୧୯୭୯ ମସିହାରେ ହାୱାର୍ଡ ଲ ସ୍କୁଲରୁ ମାଷ୍ଟର ଡିଗ୍ରୀ ହାସଲ କରିଥିଲେ । ସେ ରାଜ୍ୟ ବାର୍ ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ ଏବଂ ନ୍ୟୁୟର୍କରେ ଓକିଲ ଭାବେ ଯୋଗ୍ୟତା ଅର୍ଜନ କରିଥିଲେ । ସେ ଭାରତକୁ ଫେରିବା ପୂର୍ବରୁ ସ୍ୱାମୀଙ୍କ ନିର୍ଦ୍ଦେଶରେ ନ୍ୟୁୟର୍କ ସହରରେ ବେକର ଏବଂ ମାକେଞ୍ଜିଙ୍କ ସହ ପାଞ୍ଚ ବର୍ଷ କାର୍ଯ୍ୟ କରିଥିଲେ । ସେ ୧୯୮୪ ମସିହାରେ ନିଜର ଅଭ୍ୟାସ ଆରମ୍ଭ କରିଥିଲେ ଏବଂ ପରେ ସେ ଅନ୍ୟ କମ୍ପାନୀ ଏବଂ ପାର୍ଟନର  (ଭାରତର ଏକ ଆଇନ ସଂସ୍ଥା) ସହିତ ଲିଙ୍କ କରିଥିଲେ ଯେଉଁଠାରେ ସେ ଜଣେ ମ୍ୟାନେଜୀଙ୍ଗ ପାର୍ଟନର ଥିଲେ  । ପାର୍ସୀ ହୋଇଥିଲେ ମଧ୍ୟ ସେ ବହାଇ ସମ୍ପ୍ରଦାୟରଜଣେ ସକ୍ରିୟ ସଦସ୍ୟ ଅଟନ୍ତି। ସେ ନ୍ୟୁ ଏରା ସ୍କୁଲର ବୋର୍ଡ ସଦସ୍ୟ ଅଟନ୍ତି । ମୋଦୀଙ୍କର ୩ଟି ଝିଅ ଅଛନ୍ତି ଏବଂ ତାଙ୍କ ବିବାହ ବ୍ୟବସାୟୀ ଜୟଦେବ ମୋଦୀଙ୍କ ସହିତ ହୋଇଥିଲା । ସେ ମୁମ୍ବାଇରେ ରହନ୍ତି । ସଫଳତା ବିଜନେସ ଟୁଡେ ସେପ୍ଟେମ୍ବର ୨୦୦୪ ମସିହାରେ ମୋଦୀଙ୍କୁ ଭାରତର ସବୁଠାରୁ ଶକ୍ତିଶାଳୀ ଭାରତୀୟ ବ୍ୟବସାୟିକ ମହିଳା ଭାବରେ ତାଲିକାଭୁକ୍ତ କରାଗଲା । ୨୦୦୬ ମସିହାରେ ତାଙ୍କୁ ଦି ଇକୋନୋମିକ ଟାଇମ୍ସଦ୍ୱାରା ଭାରତର ୧୦୦ଟି ଶକ୍ତିଶାଳୀ ରୂପେ ତାଲିକାଭୁକ୍ତ କରାଗଲା । ପରୋପକାରୀ କାର୍ଯ୍ୟ ଜିୟା ମୋଦୀଙ୍କ ଦାନ ସମ୍ପୂର୍ଣ୍ଣ ରୂପେ ବହାଇ ପାଣ୍ଠିକୁ ଯାଇଥାଏ । ତଥାପି, ସେ ଜୟ ଭକିଲ ଫାଉଣ୍ଡେସନରେ ମଧ୍ୟ ନିଜ ଅବଦାନ ରଖିଛନ୍ତି ।
ଗାୟତ୍ରୀ ଚାନ୍ଦ, ଜଣେ ଓଡ଼ିଶୀ ନୃତ୍ୟଶିଳ୍ପୀ, ଅଭିନେତ୍ରୀ ଓ ଲେଖିକା ଅଟନ୍ତି । ସେ ଗୁରୁ ଦେବ ପ୍ରସାଦ ଦାସଙ୍କଠାରୁ ନୃତ୍ୟ ଶିକ୍ଷା କରିଛନ୍ତି ଓ ଦେବ ପ୍ରସାଦଙ୍କ ଶୈଳୀରେ ନାଚ ପ୍ରଦର୍ଶନ କରନ୍ତି । ଭୁବନେଶ୍ୱରରେ ସେ ଦେବ ପ୍ରସାଦ ନୃତ୍ୟ ପ୍ରତିଷ୍ଠାନ ନାମକ ଅନୁଷ୍ଠାନ ପ୍ରତିଷ୍ଠା  (୨୦୧୦) କରି ଦେବ ପ୍ରସାଦଙ୍କ ଶୈଳୀର ପ୍ରଚାର ପ୍ରସାର ଦିଗରେ ମଧ୍ୟ କାର୍ଯ୍ୟ କରନ୍ତି  । ସେ ଦେବ ପ୍ରସାଦଙ୍କ ଉପରେ ଏକ ପୁସ୍ତକ ମଧ୍ୟ ରଚନା କରିଛନ୍ତି । ଅଭିନେତ୍ରୀ ଜୀବନ ଗାୟତ୍ରୀ ୪ଟି ଓଡ଼ିଆ ଚଳଚ୍ଚିତ୍ର ଓ ଗୋଟିଏ ବଙ୍ଗଳା ଚଳଚ୍ଚିତ୍ରରେ ଅଭିନୟ କରିଛନ୍ତି । ବଙ୍ଗଳା ଚଳଚ୍ଚିତ୍ରଟି ମୂଳ ଓଡ଼ିଆ ଚଳଚ୍ଚିତ୍ରର ରିମେକ । ସେ ଦୁଇଟି ଟେଲିଫିଲ୍ମରେ ମଧ୍ୟ ଅଭିନୟ କରିଛନ୍ତି ।
ଶରତ ଚନ୍ଦ୍ର ସିଂହ ଦେଓ  (୪ ଅକ୍ଟୋବର ୧୯୩୨ - ୫ ଡିସେମ୍ବର ୧୯୭୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କେସିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଶରତ ଚନ୍ଦ୍ର ସିଂହ ଦେଓ ୧୯୩୨ ମସିହାର ଅକ୍ଟୋବର ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୁର୍ଗାମାଧବ ସିଂହ ଦେଓ ଓ ପତ୍ନୀଙ୍କ ନାମ ଗୋଲକମଣି ଚୌଧୁରୀ । ରାଜନୈତିକ ଜୀବନ ଶରତ ଚନ୍ଦ୍ର ସିଂହ ଦେଓ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଶରତ ଚନ୍ଦ୍ର ସିଂହ ଦେଓ ୧୯୭୫ ମସିହାର ଡିସେମ୍ବର ୫ ତାରିଖରେ ତାରିଖରେ ୪୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଗୋରସାଙ୍ଗ ଶବର  (୧ ଜୁଲାଇ ୧୯୪୦ - ୯ ନଭେମ୍ବର ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୭୧, ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାମଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗୋରସାଙ୍ଗ ଶବର ୧୯୩୦ ମସିହାର ଜାନୁଆରୀ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପର୍ଟିନୋ ଶବର ଓ ପତ୍ନୀଙ୍କ ନାମ ବିଧାତା କୁମାରୀ ଦେବୀ । ରାଜନୈତିକ ଜୀବନ ଗୋରସାଙ୍ଗ ଶବର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଗୋରସାଙ୍ଗ ଶବର ୨୦୧୬ ମସିହାର ନଭେମ୍ବର ୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୧ ମଇ ବର୍ଷର ୧୨୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୨୨ତମ  । ବର୍ଷ ଶେଷ ହେବା ପାଇଁ ଆଉ ୨୪୪ ଦିନ ବାକି ଅଛି ।
ଅନ୍ନଦା ପ୍ରସାଦ ରାୟ  (୧୪ ଜାନୁଆରୀ ୧୯୩୭ - ୧୪ ଜୁନ ୨୦୧୬)ଏକାଧାରରେ ଜଣେ ସାହିତ୍ୟିକ, ସାମ୍ବାଦିକ, ରାଜନେତା ଏବଂ ସମାଜସେବୀ ଥିଲେ  । ସେ ତରୁଣ ତୁର୍କୀ ଭାବେ ପରିଚିତ ଥିଲେ । ପ୍ରାରମ୍ଭିକ ଜୀବନ ୧୯୩୭ ମସିହା ଜାନୁଆରୀ ୧୪ ତାରିଖ ମକର ସଂକ୍ରାନ୍ତି ତିଥିରେ ଯାଜପୁର ଜିଲ୍ଲା ମଙ୍ଗଳପୁର ଅଞ୍ଚଳରେ ଜନ୍ମ ହୋଇଥିଲେ । ସେ ୧୩ ବର୍ଷ ବୟସରେ ସ୍କୁଲରେ ପାଠ ପଢୁଥିବା ସମୟରେ ଛାତ୍ର ସଂଗଠନ ଗଠନ କରି ରାଜନୀତିରେ ପାଦ ଥାପି ଥିଲେ । ପରେ ସେ କଟକରେ ରହି ନିଜର ପ୍ରତିଭାର ପରିପୃଷ୍ଟ କରିପାରିଥିଲେ । ରାଜନୈତିକ ଜୀବନ ଜଣେ ରାଜନେତା ଭାବେ ଅନ୍ନଦା ପ୍ରସାଦ, ଅବିଭକ୍ତ କଟକ ଜିଲ୍ଲାର କଂଗ୍ରେସ କମିଟି ଓ ଓଡ଼ିଶା ପ୍ରଦେଶ କଂଗ୍ରେସ କମିଟିର ସାଧାରଣ ସମ୍ପାଦକ ପଦରେ ରହିଥିଲେ । ସାମ୍ବାଦିକତା ଜୀବନ ଜଣେ ସାମ୍ବାଦିକର ଦାୟିତ୍ୱ ତୁଲାଇବା ସହ ଅଗ୍ନିବୀଣା, ଦୈନିକ ମାତୃଭାଷା/ ମାତୃଭୂମି, ଦୈନିକ ପୃଷ୍ଠଭୂମି, ଅଗ୍ନିବର୍ଷୀ ଆଦି ଗଣମାଧ୍ୟମରେ ସମ୍ପାଦକ ରହି ସମାଜରେ ଅନେକ ପରିବର୍ତ୍ତନ କଥା ନିଜ ପୃଷ୍ଠାରେ ସ୍ଥାନ ଦେଉଥିଲେ । ସାହିତ୍ୟ ସର୍ଜନା ସେ ବହୁ ପୁସ୍ତକ ରଚନା କରିଥିଲେ ଗଳ୍ପ ସଂକଳନ ଏ ଐ ଐରାବତ, ରୁଦ୍ର ସମୁଦ୍ର, ଉପନ୍ୟାନ ବିନ୍ଦୁ, ଧାମ, ମାଟିର ଲୁହ, ପଥାନ୍ତର, ବଳୟ, ଆତ୍ମଜୀବନୀ ମୁଠାଏ ଜୀବନ ଆଞ୍ଜୁଳାଏ ସ୍ମୃତି, ଅଜଣା ଗଛର ମାୟା, ପୌଷର ପ୍ରାର୍ଥନା, ରାଏର ଚିଠି, ସୁନୟନା ପ୍ରବନ୍ଧ ସଂକଳନ କଣ୍ଟା ଓ ଫୁଲର ସହର କଟକ, ଗଦ୍ୟପ୍ରସ୍ଥ, ପ୍ରବନ୍ଧାୟନ, ସ୍ମୃତିରେ ସ୍ମୃତିରେ ଚର୍ଚ୍ଚା, ପୁନଶ୍ଚ ଚର୍ଚ୍ଚା, ପୂଣ୍ୟଶ୍ଲୋକ, ଶିରିଡ଼ି ସାଇବାବା, ଯା  ଦେବୀ, ଶିରିଡ଼ି ସାଇ ସତଚରିତ, ଇଂଗ୍ରାଜୀ ଭାଷାରେ ଏ ହ୍ୟାଣ୍ଡ ଫୁଲ ଅଫ ଲାଇଫ, ହିନ୍ଦୀ ଭାଷାରେ ମିଟିକେ ଆଂଶୁ, କଂଗ୍ରେସ ଇତିହାସ, ସାଇସ୍ମୃତି ମଞ୍ଜରୀ, ମୋ ଜୀବନରେ ସାଇ, ଶ୍ରୀଗୁରୁ ଭାଗବତ, ଶ୍ରଦ୍ଧା, ସହିଷ୍ଣୁତା ଓ ସେବା, ଅମୃତ ହସ୍ତା କବିତା ସଙ୍କଳନ ପାଫୁର ସ୍ୱାକ୍ଷର ଆତ୍ମଜୀବନୀ ମୁଠାଏ ସପନ ଆଞ୍ଜୁଳେ ସ୍ମୃତି ପୁରସ୍କାର ଓ ସମ୍ମାନ ଓଡ଼ିଆ ସାହିତ୍ୟ ପ୍ରତି ଉଲ୍ଲେଖନୀୟ ଅବଦାନ ପାଇଁ ତାଙ୍କୁ ମିଳିଛି ଅନେକ ସମ୍ମାନ । ପଦ ପଦବୀ ଉତ୍କଳ ମାଧ୍ୟମିକ ଛାତ୍ର ସଂଘ ସଭାପତି, ଯାଜପୁର ନରସିଂହ ଚୌଧୁରୀ କଲେଜ ଛାତ୍ର ସଂସଦ ସଭାପତି ଥିଲେ । ପୁରୀ ଜିଲ୍ଲାର ଏସସିଏସ କଲେଜ ସାଧାରଣ ସମ୍ପାଦକ, ଅର୍ଥନୀତି ଓ ପ୍ଲାନିଂ ଫୋରମ ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟର ସମ୍ପାଦକ ଥିଲେ । ସେହିପରି ପଶ୍ଚିମବଙ୍ଗ ବିଶ୍ୱଭାରତୀ ବିଶ୍ୱବିଦ୍ୟାଳୟ ଶାନ୍ତିନିକେତନ ସାଧାରଣ ସମ୍ପାଦକ, ଓଡ଼ିଆ ସାହିତ୍ୟ ପରିଷଦ ସମ୍ପାଦକ, ରାବିବାସରୀୟ ସାହିତ୍ୟ ସଂସଦ ଓ ଉତ୍କଳ ଯୁବ ଲେଖକ ସମ୍ମିଳନୀର ପ୍ରତିଷ୍ଠାତା ଥିଲେ । ରାଜ୍ୟ ଖଦି ଓ ଗ୍ରାମୋଦ୍ୟୋଗ ବୋର୍ଡ଼ ସଭାପତି, ଓଡ଼ିଶା ଅର୍ଥ କମିଶନ ପ୍ରଥମ ସଦସ୍ୟ, କୃଷି ଓ ବୈଷୟିକ ବିଶ୍ୱବିଦ୍ୟାଳୟ ସିଣ୍ଡିକେଟ ସଦସ୍ୟ ଭାବେ ରହିଥିଲେ । କେବଳ କଟକ କି ଓଡ଼ିଶାରେ ନୁହେଁ ଜାତୀୟ ଆନ୍ତର୍ଜାତୀୟସ୍ତର ବିଭିନ୍ନ ସଂଗଠନରେ ମଧ୍ୟ ଦାୟିତ୍ୱ ତୁଲାଇଥିଲେ । ଭାରତ ସେବକ ସମାଜ ସଭାପତି ସହ ଭାରତ-କୋରିଆ ମୈତ୍ରୀ ସଂଘ, ଭାରତ ଚୀନ ମୈତ୍ରୀ ସଂଘ, ସଭାପତି ଇସ୍କଫ, ରାଜ୍ୟ ପରିଷଦ ସଦସ୍ୟ ତଥା ଉତ୍କଳ ସମ୍ମିଳନୀ ଶତବାର୍ଷିକ କମିଟି ସଭାପତି, ଉତ୍କଳ ସାହିତ୍ୟ ସମାଜ, ଓଡ଼ିଶା ପ୍ରତିଭା ପୂଜା ସଂସଦ ଓ ଜାଡ଼ି ମଙ୍ଗଳା ସାହିତ୍ୟ ସଂସଦର ସଭାପତି, ରାଜ୍ୟ ଇଂରାଜୀ ଲେଖକ ସମ୍ମିଳନୀ ସଭାପତି ଭାବେ ଦାୟିତ୍ୱ ବହନ କରିଥିଲେ । ୨୦୧୬ ମସିହା ଜୁନ ୧୪ତାରିଖରେ ତାଙ୍କର କଟକସ୍ଥିତ ବାସଭବନଠାରେ ହୃଦ୍‌ଘାତ ଜନିତ ମୃତ୍ୟୁ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୭୯ ବର୍ଷ ବୟସ ହୋଇଥିଲା ।
ଛୋଟ ଉଦୟପୁର ରାଜ୍ୟ  ଗୁଜରାଟୀ:         ; ହିନ୍ଦୀ :           ଏକ ବ୍ରିଟିଶ ଭାରତୀୟ ରାଜକୀୟ ରାଜ୍ୟ । ଏହାର ରାଜଧାନୀ ଛୋଟ ଉଦୟପୁର ସହରରେ ରହିଥିଲା । 1948 ମସିହାରେ ଏହି ରାଜ୍ୟ ଭାରତ ରାଜ୍ୟ ସଂଘ ସହ ସମ୍ମିଳିତ ହେଲା ପରେ ପୂର୍ବ ଗୁଜରାଟ ଅଞ୍ଚଳ ସହ ରହିଛି । ଇତିହାସ ଏହି ରାଜ୍ୟ 1743 ମସିହାରେ ରାୱାଲ ଉଦୟସିଂହଜୀଙ୍କଦ୍ୱାରା ସ୍ଥାପିତ ହେଇଥିଲା । ସେ ଚମ୍ପନର ରାଜ୍ୟର ପଟାଇ ରୱାଲଙ୍କ ବଂଶଜ ଥିଲେ ।ଏହି ରାଜ୍ୟର ଶାସକମାନେ ଚୌହାନ ବଂଶର ରାଜପୁତ ଥିଲେ । ଏହି ରାଜ୍ୟ ବ୍ରିଟିଶ ମାନଙ୍କ ଅଧୀନରେ 9-ତୋପ ସାଲୁଟ ସମ୍ମାନ ସହ ଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୩୦ ଅଗଷ୍ଟ ବର୍ଷର ୨୪୨ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୪୩ତମ  । ବର୍ଷ ଶେଷ ହେବା ପାଇଁ ଆଉ ୧୨୩ ଦିନ ବାକି ଅଛି ।
ହୃଦାନନ୍ଦ ପାଣିଗ୍ରାହୀ ଜଣେ ଓଡ଼ିଆ ସାହିତ୍ୟିକ । ସେ ୧୯୫୫ ମସିହା ଅଗଷ୍ଟ ୬ ତାରିଖରେ ଭଦ୍ରକ ଜିଲ୍ଲାସ୍ଥିତ ଝାଡ଼ପଟାଠାରେ ଜନ୍ମଗ୍ରହଣ କରିଥିଲେ । ସେ ଭଦ୍ରକ ମହାବିଦ୍ୟାଳୟରୁ ସ୍ନାତକ ଏବଂ ଉତ୍କଳ ବିଶ୍ୱବିଦ୍ୟାଳୟରୁ ଓଡ଼ିଆ ସାହିତ୍ୟରେ ସ୍ନାତକୋତ୍ତର କରିଥିଲେ । ୧୯୭୯ ମସିହାରୁ ଚମ୍ପୁଆସ୍ଥିତ ଚନ୍ଦ୍ରଶେଖର ମହାବିଦ୍ୟାଳୟରୁ ଅଧ୍ୟାପନା ଆରମ୍ଭ କରି ୨୦୧୫ ମସିହାରେ ପାଳିଆବିନ୍ଧାସ୍ଥିତ ବିରଞ୍ଚି ନାରୟଣ ମାଧବ-ଅର୍ଜ୍ଜୁନ ମହାବିଦ୍ୟାଳୟର ଓଡ଼ିଆ ବିଭାଗର ବରିଷ୍ଠ ପ୍ରାଧ୍ୟାପକ ଏବଂ ବିଭାଗୀୟ ମୁଖ୍ୟଭାବେ ଅବସର ଗ୍ରହଣ କରିଥିଲେ । ହୃଦାନନ୍ଦ ୨୦୦୬ ମସିହାରେ କୁରୁକ୍ଷେତ୍ରରେ ଅନୁଷ୍ଠିତ ହୋଇଥିବା ଆନ୍ତର୍ଜାତିକ ଲେଖକ ସମ୍ମିଳନୀରେ ଅଂଶଗ୍ରହଣ କରିଥିଲ । ସେ ୨୦୨୦ ମସିହାରେ ପ୍ରସାର ଭାରତୀଦ୍ୱାରା ଅନୁଷ୍ଠିତ ରାଷ୍ଟ୍ରୀୟ କବି ସମ୍ମିଳନୀରେ ଓଡ଼ିଶାକୁ ପ୍ରତିନିଧିତ୍ବ କରିଥିଲେ । ରଚନାବଳୀ ହୃଦାନନ୍ଦଙ୍କ ପ୍ରଥମ କବିତା ପୁସ୍ତକ ଅନଂତ ପ୍ରେମର ଗୀତ ୧୯୯୦ ମସିହାରେ ଭୁବନେଶ୍ୱରର  "ମୟୂର ପବ୍ଳିକେଶନ" ଦ୍ୱାରା ପ୍ରକାଶ ପାଇଥିଲା । ସୌରୀନ୍ଦ୍ର ବାରିକ ବହିଟିର ମୁଖବନ୍ଧ ଓ ପ୍ରକାଶକ ଭାବଗ୍ରାହୀ ମିଶ୍ର ପୃଷ୍ଠବନ୍ଧ ଲେଖିଥିଲେ । ହୃଦାନନ୍ଦ  "ସ୍ୱରଲିପି" ,  "ପ୍ରତଶ୍ରୁତି" ,  'ଚନ୍ଦ୍ରଭାଗା " ଏବଂ " ପ୍ରଭଞ୍ଜନ " ଇତ୍ୟାଦି ପତ୍ରିକାର ସମ୍ପାଦାନ କରିଛନ୍ତି । ତାଙ୍କର ଅନେକ କବିତା ଇଂରାଜୀ, ହିନ୍ଦୀ, ଉର୍ଦ୍ଦୁ ଏବଂ ଗୁଜରାଟୀ ଭାଷାରେ ଅନୂଦିତ ହୋଇଛି।
ବଟକୃଷ୍ଣ ସାହୁ ଓଡ଼ିଶାର ଜଣେ ମତ୍ସ୍ୟ ଚାଷୀ । ମତ୍ସ୍ୟ ଚାଷରେ ତାଙ୍କର ଅବଦାନ ପାଇଁ ତାଙ୍କୁ ୨୦୨୦ ମସିହାରେ ପଦ୍ମଶ୍ରୀ ସମ୍ମାନ ପ୍ରଦାନ କରାଯାଇଥିଲା। ଜୀବନୀ ବଟକୃଷ୍ଣ ୧୯୮୬ ମସିହାରେ ଖୋର୍ଦ୍ଧା ଜିଲ୍ଲାରେ ନିଜ ପୌତୃକ ଗ୍ରାମ ସରକଣାରେ ମତ୍ସ୍ୟ ଚାଷ ଆରମ୍ଭ କରିଥିଲେ । ୧୯୮୮ ମସିହାରେ ଭୁବନେଶ୍ୱର ନିକଟସ୍ଥ ସିଫାରୁ ଜାଁଆଳ ନେଇ ସେ ମାଛ ଚାଷ ଆରମ୍ଭ କରିଥିଲେ । ପ୍ରଥମ ପର୍ଯ୍ୟାୟରେ ସେ ୩ଲକ୍ଷ ଜାଆଁଳ ଉତ୍ପାଦନ କରିଥିଲେ । ଦେଢ଼ ଏକର ପୋଖରୀରୁ ସେ ମାଛ ଚାଷ ଆରମ୍ଭ କରିଥିଲେ । ଏବେ ସେ ୧୦ ଏକରରେ ପୋଖରୀରେ ମାଛ ଚାଷ କରୁଛନ୍ତି । ୩ ଲକ୍ଷ ଜାଆଁଳ ଉତ୍ପାଦନରୁ ଆରମ୍ଭ କରି ସେ ବର୍ତ୍ତମାନ ୨୦ କୋଟି ଜାଆଁଳ ଉତ୍ପାଦନ କରି ବିକ୍ରି କରୁଛନ୍ତି । ଏହି ବ୍ୟବସାୟରେ ତାଙ୍କ ସହିତ ଏବେ ହୃଷିକେଶ ପଣ୍ଡା ଓ ତାଙ୍କ ୩ ପୁତ୍ର ଜଡ଼ିତ । ତାଙ୍କ ଜାଆଁଳ ଉତ୍ପାଦନ କେନ୍ଦ୍ରରେ ସେ ଅନେକ ଲୋକଙ୍କୁ ଚାକିରୀ ଦେଇ, ସେମାନଙ୍କୁ ଉପାର୍ଜନକ୍ଷମ କରିଛନ୍ତି । ସେ ଓଡ଼ିଶାର ଅନେକ ମହାବିଦ୍ୟାଳୟର ଛାତ୍ରମାନଙ୍କୁ ମଧ୍ୟ ତାଲିମ ଦେଇଛନ୍ତି । ଆସିଏଆର ସହଯୋଗରେ ତାଙ୍କ ଗ୍ରାମରେ ଏକ ମତ୍ସ୍ୟପାଳନ ପ୍ରଶିକ୍ଷଣ କେନ୍ଦ୍ର ପ୍ରତିଷ୍ଠା କରାଯାଇଛି । ସେଠାରେ ମତ୍ସ୍ୟପାଳନ ନିମନ୍ତେ ମାଗଣା ପ୍ରଶିକ୍ଷଣ ପ୍ରଦାନ କରାଯାଏ । ପଶୁପାଳନରେ ତାଙ୍କର ଅବଦାନ ପାଇଁ ବଟକୃଷ୍ଣଙ୍କୁ ୨୦୨୦ ମସିହାରେ ପଦ୍ମଶ୍ରୀ ସମ୍ମାନ ପ୍ରଦାନ କରାଯାଇଥିଲା ।
ସରୋଜ କୁମାର ମେହେର  (ଜନ୍ମ: ୧୯ ଜୁନ ୧୯୭୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସରୋଜ କୁମାର ମେହେର ୧୯୭୮ ମସିହାର ଜୁନ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭୋଳାନାଥ ମେହେର ଓ ପତ୍ନୀଙ୍କ ନାମ ମିନାକ୍ଷୀ ମେହେର । ରାଜନୈତିକ ଜୀବନ ସରୋଜ କୁମାର ମେହେର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବେ କାର୍ଯ୍ୟ କରୁଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୨୧ ମାର୍ଚ୍ଚ ବର୍ଷର ୮୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୮୧ତମ  । ବର୍ଷ ଶେଷ ହେବା ପାଇଁ ଆଉ ୨୮୫ ଦିନ ବାକି ଅଛି ।
ଖରାରେ ଶୁଖାଯାଇଥିବା ଲୁଣ‌ଯୁକ୍ତ କଟା ଆମ୍ବକୁ ଆମ୍ବୁଲ କ‌ହାଯାଇଥାଏ । କଞ୍ଚା ଆମ୍ବରେ ଲୁଣ ଗୋଳାଇ ତାହାକୁ ଖରାରେ ଶୁଖାଇ ଏହା ତିଆରି କରାଯାଇଥାଏ । ଆମ୍ବୁଲ ସାଧାରଣତଃ ତରକାରୀକୁ ଅଧିକ ଖଟା କରିବା ପାଇଁ ଏଥିରେ ପକାଯାଇଥାଏ । କାଞ୍ଜି, ଛତୁ ରାଇ ଆଦିରେ ଆମ୍ବୁଲ ପକାଇ ରନ୍ଧାଯାଇଥାଏ । ଏହା ଛଡା ନିରୋଳା ଆମ୍ବୁଲରେ ସୋରିଷ ମସଲା ଦେଇ ରାଇ ତଥା ଦହି ଓ ନଡିଆ କୋରା ଦେଇ ଖଟା ତିଆରି କରାଯାଏ । ତିଆରି ପ୍ରଣାଳୀ ଓଡ଼ିଆ ଘରମାନଙ୍କରେ ଯେଉଁ ବଳକା ଆମ୍ବ ରହିଯାଇଥାଏ ସେଥିରେ ଲୁଣ ଗୋଳାଇ ତାହାକୁ ଖରାରେ ଶୁଖାଇଦିଆଯାଇଥାଏ । ଶୁଖିଗଲା ପରେ ଆଟିକାରେ ଏହି ଆମ୍ବୁଲକୁ ରଖା‌ଯାଇଥାଏ ।
ଅମରନାଥ, ହିନ୍ଦୁ ଧର୍ମର ଏକ ପ୍ରମୂଖ ଧର୍ମସ୍ଥଳୀ । ଏହା ଜମ୍ମୁ ଓ କାଶ୍ମୀରରାଜ୍ୟର ଶ୍ରୀନଗର ସହରର ଉତ୍ତର-ପୂର୍ବ ଦିଗରେ ୧୩୫ କି.ମି ଦୂର ସମୁଦ୍ରପତ୍ତନଠାରୁ ୧୩୬୦୦ ଫୁଟ ଉଚ୍ଚତାରେ ଏକ ପାହାଡି ଗୁମ୍ଫାରେ ଅବସ୍ଥିତ। ଏହି ଗୁମ୍ଫାର ଲମ୍ବ ଭିତରକୁ ୧୯ ମିଟର ଓ ପ୍ରସ୍ଥ ୧୬ ମିଟର ଏବଂ ଉଚ୍ଚତା ୧୧ ମିଟର ଅଟେ । ଏହି ଗୁମ୍ଫା ପୂରା ବରଷ ବାର ମାସ ବରଫରେ ଢାଙ୍କି ହୋଇରହିଥାଏ ଏବଂ ବରଫ ଟୋପା ଟୋପା ହୋଇ ପଥରରୁ ପଡି ଗୁମ୍ଫାମଧ୍ୟରେ ଗୋଟିଏ ଶିବଲିଙ୍ଗ ଆକାର ତିଆରି ହୋଇଥାଏ । ଏଠାରେ ଶିବ ଭଗବାନ ଅମରନାଥ ପୂଜା ପାଆନ୍ତି । ଏହା ଗ୍ରୀଷ୍ମକାଳରେ କିଛି ଦିନ ଶ୍ରଦ୍ଧାଳୁମାନଙ୍କ ଶିବଙ୍କୁ ଦରଶନ ପାଇଁ ଖୋଲାଯାଇଥାଏ ।
ଭାରତର ପ୍ରଧାନମନ୍ତ୍ରୀ ଦାୟିତ୍ୱ ତୁଲାଇଥିବା ବ୍ୟକ୍ତିବିଶେଷ । ସଙ୍କେତ * କାମଚଳା - ଶ୍ରୀ ଗୁଲଜାରିଲାଲ ନନ୍ଦା ସତରେ ପ୍ରଧାନ ମନ୍ତ୍ରୀ ଥିଲେ କି କାମଚଳା ଏହା ଏକ ବିବାଦୀୟ ବିଷୟ। ଶ୍ରୀ ନନ୍ଦା ପ୍ରଧାନ ମନ୍ତ୍ରୀ ପଦବୀ ପାଇଁ ଶପଥ ପାଠ କରିଥିଲେ। କାମଚଳା ପ୍ରଧାନ ମନ୍ତ୍ରୀ ଭଳି ପଦବୀ ସମ୍ବନ୍ଧରେ ଭାରତୀୟ ସମ୍ବିଧାନରେ କେଉଁଠି କିଛି ଉଲ୍ଲେଖ ନାହିଁ। ବରଂ ସମ୍ବିଧାନରେ କାମଚଳା ରାଷ୍ଟ୍ରପତି ସମ୍ବନ୍ଧରେ ଉଲ୍ଲେଖ ରହିଛି, ଯିଏ ରାଷ୍ଟ୍ରପତି ଭାବରେ ନିଜର ଦାୟିତ୍ୱ ନିର୍ବାହ କରିଥାନ୍ତି। ତେଣୁ ସମ୍ବିଧାନଜ୍ଞ ଓଐତିହାସିକମାନେ ଶ୍ରୀ ନନ୍ଦା ଭାରତର ପ୍ରଧାନମନ୍ତ୍ରୀ ଥିଲେ ବୋଲି ସ୍ୱୀକାର କରୁଛନ୍ତି।
ସପନର ପଥେ ପଥେ, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ସାର୍ଥକ ମ୍ୟୁଜିକ ବ୍ୟାନନରେ ନିର୍ମିତ ଏହି କଥାଚିତ୍ରର ପ୍ରଯୋଜନା କରିଥିଲେ ସୀତାରାମ ଅଗ୍ର‌ୱାଲ । ଏହା ସାର୍ଥକର ୨୧ ତମ ଚଳଚ୍ଚିତ୍ର । ଡଃ ନିର୍ମଳ ନାୟକ ଏହି ଚଳଚ୍ଚିତ୍ରର ସଂଳାପ ଲେଖିଥିଲେ । ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଶାନ୍ତ ମଣି । ସୁଶାନ୍ତ ଚଳଚ୍ଚିତ୍ରଟିର ଚିତ୍ରନାଟ୍ୟ କାର୍ଯ୍ୟ ସ‌ହ ସମ୍ପାଦନା ମଧ୍ୟ କରିଥିଲେ । ଏହି ଚଳଚ୍ଚିତ୍ରର କାହାଣୀ ଏକ ସତ ଘଟଣା ଉପରେ ଆଧାରିତ ବୋଲି ନିର୍ଦ୍ଦେଶକ ସୁଶାନ୍ତ କ‌ହିଥିଲେ । ଗୀତିକାର ନିଜାମ୍‌ଙ୍କର ପୁଅ ଆସାଦ ନିଜାମ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଅମ୍ଳାନ ଦାସ ଏବଂ ନବାଗତା ନାୟିକା ସନମୀରା ନାଗେଶ । ତୋର ଦିନେକୁ ମୋର ଦିନେ ଚଳଚ୍ଚିତ୍ର ପରେ ଅମ୍ଳାନ ସାର୍ଥକ ବ୍ୟାନନରେ ପୁଣିଥରେ ଏହି ଚଳଚ୍ଚିତ୍ରରେ ଅଭିନୟ କରିଥିଲେ । ସନମୀରା ପୂର୍ବରୁ ଶିଶୁ କଳାକାର ଭାବରେ ଅଭିନୟ କରିଥିଲେ । ସିଦ୍ଧାନ୍ତ ମହାପାତ୍ର ଏହି ଚଳଚ୍ଚିତ୍ରରେ ଏକ ପୋଲିସ ଭୂମିକାରେ ଅଭିନୟ କରିଥିଲେ । ମନୋଜ ପଟ୍ଟନାୟକ, ପୃଥୀରାଜ, ଚିତ୍ତ ତ୍ରିପାଠୀ, ଟିକି ତ୍ରିପାଠୀ ଆଦି କଳାକାରମାନେ ଏହି ଚଳଚ୍ଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ରଜରେ ମୁକ୍ତିଲାଭ କରିବାର ଥିଲା, ମାତ୍ର ପରେ ଏହା ଗଣେଶ ପୂଜା ସମୟରେ ମୁକ୍ତିଲାଭ କରିଥିଲା । ୨୫ ଅଗଷ୍ଟ ୨୦୧୭ରେ ଗଣେଶ ପୂଜା ଦିନ ଏହି କଥାଚିତ୍ରଟି ମୁକ୍ତିଲାଭ କରିଥିଲା । ଅଭିନୟ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗିତୀକାର ସ୍ୱର୍ଗତ ନିଜାମଙ୍କର ପୁଅ ଆସାଦ ନିଜାମ । ଅରୁଣ ମନ୍ତ୍ରୀ, ନିର୍ମଳ ନାୟକ, ତପୁ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ନିବେଦିତା, ସୌରିନ ଭଟ୍ଟ, ସଂଗ୍ରାମ, ସତ୍ୟଜିତ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ ଗୀତଗୁଡ଼ିକ ଗାଇଥିଲେ ।
ଫେନ‌କ୍ସିମିଥାଇଲପେନିସିଲିନ  (ଇଂରାଜୀ ଭାଷାରେ , ଅନ୍ୟ ନାମ ପେନିସିଲିନ ଭି/ ), ଏକ ଆଣ୍ଟିବାୟୋଟିକ   ଯାହା ଅନେକ ସଂଖ୍ୟକ ଜୀବାଣୁ ସଂକ୍ରମଣର   ଚିକିତ୍ସାରେ ବ୍ୟବ‌ହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ସ୍ଟ୍ରେପ ଥ୍ରୋଟ, ମଧ୍ୟକର୍ଣ୍ଣ ପ୍ରଦାହ ଓ ସେଲ୍ୟୁଲାଇଟିସ୍ ରୋଗମାନଙ୍କରେ ଦିଆଯାଏ । ରିଉମାଟିକ ଜ୍ୱରରେ ଓ ପ୍ଲୀହା କାଢ଼ିଦେବା ପରେ ସଂକ୍ରମଣ ପ୍ରତିରୋଧ ନିମନ୍ତେ ମଧ୍ୟ ଏହା ଦିଆଯାଏ । ଏହି ଔଷଧ ପାଟିରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ ଓ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା   ହୋଇପାରେ । ପେନିସିଲିନ ଆଲର୍ଜି   ଥିବା ଲୋକମାନଙ୍କୁ ଏହା ଦେବାକୁ ମନା ଥାଏ । ଗର୍ଭାବସ୍ଥାରେ ଏହା ଅପେକ୍ଷାକୃତ ନିରାପଦ । ଏହା ପେନିସିଲିନ   ଓ ବିଟାଲାକ୍ଟମ   ଶ୍ରେଣୀର ଔଷଧ । ଏହି ଔଷଧ ଦେବା ଫଳରେ ଜୀବାଣୁ ମୃତ୍ୟୁ   ହୁଏ । ସନ ୧୯୪୮ରେ ପ୍ରଥମେ ଫେନ‌କ୍ସିମିଥାଇଲପେନିସିଲିନ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନର ଖର୍ଚ୍ଚ ୦.୦୫ରୁ ୦.୯୬ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ କୋର୍ଷର ଖର୍ଚ୍ଚ ପ୍ରାୟ ୨୫ ଆମେରିକୀୟ ଡଲାର ।
ସପ୍ତଗିରି ଶଙ୍କର ଉଲ୍ଲାକା  (ଜନ୍ମ: ୧ ଜାନୁଆରୀ ୧୯୭୯) ଜଣେ ଭାରତୀୟ ରାଜନେତା  । ସେ ଭାରତର ସଂସଦକୁ ପ୍ରଥମ ଥର ପାଇଁ ୧୭ଶ ଲୋକ ସଭାର ସଦସ୍ୟ ଭାବରେ ନିର୍ବାଚିତ ହୋଇଛନ୍ତି । ସେ କୋରାପୁଟ ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସ ଦଳର ଜଣେ ସଭ୍ୟ । ପରିବାର ଓ ଶିକ୍ଷା ତାଙ୍କ ପିତା ରାମଚନ୍ଦ୍ର ଉଲାକା ମଧ୍ୟ କୋରାପୁଟରୁ ଦୁଇଥର ସାଂସଦ ଓ ରାୟଗଡ଼ାରୁ ସାତ ଥର ବିଧାୟକ ରହିଛନ୍ତି । ସପ୍ତଗିରି ଜଣେ ସଫୱେୟାର ଇଞ୍ଜିନିୟର ଭାବରେ ଇନ୍ଫୋସିସ ଓ ଏଚସିଏଲ ଭଳି କମ୍ପାନୀରେ କାମ କରିଛନ୍ତି । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ୨୦୧୯ ଭାରତୀୟ ସାଧାରଣ ନିର୍ବାଚନରେ ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ, ବିଜୁ ଜନତା ଦଳର କୌଶଲ୍ୟା ହିକ୍କାଙ୍କୁ ୩,୬୧୩ ଖଣ୍ଡ ଭୋଟରେ ପରାସ୍ତ କରିଥିଲେ । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ କୋରାପୁଟ ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୪,୭୧,୩୯୩ ଖଣ୍ଡ ଭୋଟ ପାଇଥିଲେ ଏବଂ ବିଜେଡି ପ୍ରାର୍ଥୀ କୌଶଲ୍ୟା ହିକ୍କାଙ୍କୁ ୧,୪୭,୭୪୪ ଖଣ୍ଡ ଭୋଟରେ ପରାସ୍ତ କରିଥିଲେ ।
କୁଳମଣି ରାଉତ‌  (ଜନ୍ମ: ୨୨ ଫେବୃଆରୀ ୧୯୪୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । କୁଳମଣି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବରୀ-ଡେରାବିଶ ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା କୁଳମଣି ରାଉତ‌ ୧୯୪୭ ମସିହାର ଫେବୃଆରୀ ମାସ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁଦର୍ଶନ ରାଉତ ଓ ପତ୍ନୀଙ୍କ ନାମ ଶୈଳବାଳା ରାଉତ । କୁଳମଣିଙ୍କ ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର । ରାଜନୈତିକ ଜୀବନ କୁଳମଣି ରାଉତ‌ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଗୁଦିଭଡ଼ା ଏକ ଭାରତୀୟ ଜନଗଣନା ସହର   ଅଟେ । ଏହା ଆନ୍ଧ୍ର ପ୍ରଦେଶର ବିସଖପତ୍ନମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଗୁଦିଭଡ଼ା ୧୬.୪୩୧୭ ଉତ୍ତର ଅକ୍ଷାଂଶ ଓ ୮୦.୯୯୬୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗୁଦିଭଡ଼ା ସହରର ମୋଟ ଜନସଂଖ୍ୟା ୭୧୦୭ ଅଟେ । ସେଥି ମଧ୍ୟରୁ ୫୨.୯୧% ଜଣ ପରୁଷ ହୋଇଥିବା ବେଳେ ୪୭.୦୯% ଜଣ ନାରୀ ଅଟନ୍ତି । ଗୁଦିଭଡ଼ାର ସାକ୍ଷରତା ହାର ୬୪.୩୫% ଅଟେ । ଏହା ଜାତୀୟ ହାରଠାରୁ ୦.୪୯% ପ୍ରତିଶତ ଅଧିକ ଅଟେ । ସେଥିରୁ ୩୯.୦୯% ପ୍ରତିଶତ ପୁରୁଷ ଓ ୨୫.୨୬% ନାରୀ ଅଟନ୍ତି । ୧୨.୯୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଗୁଦିଭଡ଼ାର ସରକାରୀ ଭାଷା ଅଟେ ।
ରେମିସ କେରକେଟା  (ଜନ୍ମ: ୨୨ ଜୁଲାଇ ୧୯୫୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରେମିସ କେରକେଟା ୧୯୫୪ ମସିହାର ଜୁଲାଇ ମାସ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଏତୁଆଲ୍ କେରକେଟା ଓ ପତ୍ନୀଙ୍କ ନାମ ଜସିନ୍ତା କେରକେଟା । ରାଜନୈତିକ ଜୀବନ ରେମିସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ବାହାଘର ଡଟ୍ କମ୍ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତା ପ୍ରଦ୍ୟୁମ୍ନ ଲେଙ୍କା । ସୁଧାଂଶୁ ମୋହନ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଗୁଡଲି ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପ୍ରଦୀପ କୁମାର ସାହୁ ଓ ସାୟଲ ବାନାର୍ଜୀ । ପୁଷ୍ପା ପଣ୍ଡା, ପ୍ରଦ୍ୟୁମ୍ନ ଲେଙ୍କା ଭଳି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୧୯ ମାର୍ଚ୍ଚ ୨୦୨୩ରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ପ୍ରଦୀପ କୁମାର ସାହୁ ସାୟଲ ବାନାର୍ଜୀ ପୁଷ୍ପା ପଣ୍ଡା ପ୍ରଦ୍ୟୁମ୍ନ ଲେଙ୍କା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡଲି ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ବିଷ୍ଣୁମୋହନ କବି, ସୋମେଶ ଶତପଥି, ଗୌରବ ଆନନ୍ଦ, ଲିପ୍ସା ମହାପାତ୍ର, ଲୋପାମୁଦ୍ରା ଓ ଦେବାଂଶୀ ଦାଶ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ତ୍ରିପୁରା ମିଶ୍ର ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଅଭିନେତା ଶ୍ରୀରାମ ପଣ୍ଡାଙ୍କର ପତ୍ନୀ । ୧୯୯୨ ମସିହାରେ ଶ୍ରୀରାମ ସାଂସାରିକ ଜୀବନରୁ ସନ୍ୟାସ ନେବା ପରେ ତ୍ରିପୁରା ଅଭିନୟକୁ ଛାଡ଼ି ମହାବିଦ୍ୟାଳୟରେ ଅଧ୍ୟାପିକା ଭାବରେ କାର୍ଯ୍ୟ କରୁଛନ୍ତି । ତ୍ରିପୁରା ଯାଯାବର, ସମୟ , ସିନ୍ଦୂର ବିନ୍ଦୁ, କୃଷ୍ଣ ସୁଦାମା ଆଦି ଚଳଚ୍ଚିତ୍ରରେ ଅଭିନୟ କରଛନ୍ତି । ୨୬ତମ ରାଜ୍ୟ ଓଡ଼ିଆ ଚଳଚ୍ଚିତ୍ର ପୁରସ୍କାର ବିତରଣ ଉତ୍ସବରେ ତ୍ରିପୁରାଙ୍କୁ ଜୁରି ଭାବରେ ସମ୍ମାନୀତ କରାଯାଇଥିଲା । ୨୦୧୮ ମସିହାରେ ଫେବୃଆରୀ ୪ ତାରିଖରେ ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜିନ ଆୱାର୍ଡ ଶୋ ଟାଇମ୍‌-୨୦୧୮ରେ ତ୍ରିପୁରା ମିଶ୍ରଙ୍କୁ ଜୀବନବ୍ୟାପି ସାଧନା ସମ୍ମାନ ପ୍ରଦାନ କରାଯାଇଥିଲା । ପ୍ରାରମ୍ଭିକ ଜୀବନ ତ୍ରିପୁରା ଗଞ୍ଜାମ ଜିଲ୍ଲାର ଖଲିକୋଟ ଅଞ୍ଚଳର ଶ୍ୟାମସୁନ୍ଦରପୁର ଶାସନରେ ଜନ୍ମଗ୍ରହଣ କରିଥିଲେ । ମା ପୁଷ୍ପଲତା ମିଶ୍ର ଥିଲେ ତାଙ୍କର ସଙ୍ଗୀତ ଶିକ୍ଷାର ଆଦ୍ୟଗୁରୁ । ସେ ବ୍ରହ୍ମପୁର ବିଶ୍ୱବିଦ୍ୟାଳୟରେ ଇତିହାସ ବିଭାଗରେ ସ୍ନାତକୋତ୍ତର ହାସଲ କରିଥିଲେ । ସେ ଇତିହାସର ପର୍ବପର୍ବାଣି ଉପରେ ଗବେଷଣା କରି ଡକ୍ଟରେଟ ଉପାଧି ହାସଲ କରିଛନ୍ତି । ଅଭିନୟ ଜୀବନ ତ୍ରିପୁରା ୧୯୭୫ ମସିହାରେ ଯାଯାବର କଥାଚିତ୍ରରେ ଅଭିନୟ କରିଥିଲେ । ଏହା ପରେ ସେ ସେହି ବର୍ଷ ସମୟ ଚଳଚ୍ଚିତ୍ରରେ ଅଭିନୟ କରିଥିଲେ । ୧୯୭୬ରେ ସିନ୍ଦୂର ବିନ୍ଦୁ ଏବଂ କୃଷ୍ଣ ସୁଦାମାରେ ଅଭିନୟ କରିଥିଲେ । ୧୯୮୦ ମସିହାରେ ତପସ୍ୟା, ୧୯୮୧ରେ ମାନସୀ, ୧୯୮୩ରେ ସୁବର୍ଣ୍ଣ ସୀତା, ୧୯୮୮ରେ କୁରୁକ୍ଷେତ୍ର ଚଳଚ୍ଚିତ୍ରରେ ଅଭିନୟ କରିଥିଲେ । ଅଭିନୀତ କଥାଚିତ୍ର ବୈବାହିକ ଜୀବନ ଏବଂ ପରିବାର ୧୯୭୮ ମସିହାରେ ତ୍ରିପୁରା ମିଶ୍ର ଅଭିନେତା ଶ୍ରୀରାମ ପଣ୍ଡାଙ୍କୁ ବିବାହ କରିଥିଲେ । ତାଙ୍କର ଦୁଇଟି ସନ୍ତାନ ଅଛନ୍ତି । ଶ୍ରୀରାମ ପଣ୍ଡା ୧୯୯୨ ମସିହାରେ ଗୃହସ୍ଥ ଜୀବନରୁ ସନ୍ୟାସ ନେବା ପରେ ତ୍ରିପୁରା ଏକୁଟିଆ ତାଙ୍କର ସନ୍ତାନ‌ଦ୍ୱୟଙ୍କୁ ବଡ଼ କରିଛନ୍ତି । ସେତେବେଳେ ଶ୍ରୀରାମଙ୍କ କଥାଚିତ୍ରର ଚରିତ୍ରରେ କ୍ୟାଭେଣ୍ଡର ସିଗାରେଟର ମଡ଼େଲ ଭାବରେ ସିଗାରେଟ ଟାଣିବା ଅନେକଙ୍କୁ ସିଗାରେଟ ଟାଣିବା ପାଇଁ ଅନୁପ୍ରାଣିତ କରିଥିଲା । ଏହି କଥାରେ ମର୍ମାହତ ହୋଇ ଶ୍ରୀରାମ ସନ୍ୟାସ ଧର୍ମ ଗ୍ରହଣ କରିବାକୁ ନିଷ୍ପତ୍ତି ନେଇଥିଲେ । ତ୍ରିପୁରା ଅଭିନୟ ଛାଡ଼ି ପରେ ମହାବିଦ୍ୟାଳୟର ଅଧ୍ୟାପିକା ଭାବରେ ଯୋଗଦେଇଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୨୧ ଜୁଲାଇ ବର୍ଷର ୨୦୨ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୦୩ତମ  । ବର୍ଷ ଶେଷ ହେବା ପାଇଁ ଆଉ ୧୬୩ ଦିନ ବାକି ଅଛି ।
କ୍ଷେତ୍ର ମୋହନ ନାୟକ  (୧୭ ନଭେମ୍ବର ୧୯୨୧ - ୯ ଅକ୍ଟୋବର ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । କ୍ଷେତ୍ର ମୋହନ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ କାର୍ଯ୍ୟ କରିଥିଲେ । ୧୯୬୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଚମ୍ପୁଆ ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର କ୍ଷେତ୍ର ମୋହନ ନାୟକ ୧୯୨୧ ମସିହାର ନଭେମ୍ବର ମାସ ୧୭ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭାବଗ୍ରାହୀ ନାୟକ । ତାଙ୍କ ପତ୍ନୀଙ୍କ ନାମ ଜେମାମଣି ଦେବୀ । ରାଜନୈତିକ ଜୀବନ କ୍ଷେତ୍ର ମୋହନ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ମୃତ୍ୟୁ କ୍ଷେତ୍ର ମୋହନ ୨୦୧୧ ମସିହା ଅକ୍ଟୋବର ୯ ତାରିଖରେ ମୃତ୍ୟୁବରଣ କରିଥିଲେ ।
ଆକିଲେସରସ  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଶ୍ରୀଜଙ୍ଗ ଓଡ଼ିଶାର ବାଲେଶ୍ୱର ଜିଲାର ସୋର ତହସିଲରେ ଥିବା ଏକ ଗାଆଁ । ଭୌଗଳିକ ଅବସ୍ଥାନ ଏହାର ଅକ୍ଷାଂଶ ୨୧  ୫୦  ୩୨.୭୧  ଉତ୍ତର ଓ ଦ୍ରାଘିମା ୮୭  ୧୩  ୧୧.୧୫  ପୂର୍ବ । ଏହା ବାଲେଶ୍ୱରଠାରୁ ୪୮ କି.ମି. ଦୂରରେ ଓ ରାଜଧାନୀ ଭୁବନେଶ୍ୱରଠାରୁ ୨୨୩ କି.ମି. ଦୂରରେ ଅବସ୍ଥିତ । ପାଖ ଗାଆଁ ଓ ସହର ୭୫୬୦୪୪ ଇତିହାସ ଏହା ସ୍ୱାଧୀନତା ଆନ୍ଦୋଳନ ସମୟରେ ବିଶେଷ ଭୂମିକା ନେଇଥିଲା । ଏହି ଗାଁର ଅନେକ ସଂଗ୍ରାମୀ ଲବଣ ସତ୍ୟାଗ୍ରହରେ ଭାଗ ନେଇ କାରାବରଣ କରିଥିଲା । ରମାଦେବୀଙ୍କ ନେତୃତ୍ୱରେ ସମଗ୍ର ଦେଶରେ ପ୍ରଥମ କରି କେବଳ ନାରୀମାନେ ଏଠାରେ ଲୁଣ ମାରି ନୂତନ ପରମ୍ପରା ତିଆରି କରିଥିଲେ । ଏହି ଗାଁର ସବୁ ଲୋକ ଗୌରମୋହନ ଦାସଙ୍କ ନ୍ନେତୃତ୍ୱରେ ଚୌକିଦାର ଟିକସ ବନ୍ଦ ଆନ୍ଦୋଳନରେ ଭାଗ ନେଇ ଇଂରେଜ ପୋଲିସ ସହିତ ଲଢ଼ିଥିଲେ । ଫଳରେ ଇଂରେଜ ପୋଲିସ ଶ୍ରୀଜଙ୍ଗରେ ପ୍ରାୟ ତିନିବର୍ଷ କାଳ ରହି ପିଉନିଟିଭ ଟିକସ ଆଦାୟ କରି ଗାଁ ଲୋକଙ୍କୁ ଅନେକ ନିର୍ଯ୍ୟାତନା ଦେଇଥିଲା । ଏଠାରେ ଏକ ସ୍ୱାଧୀନତା ସଂଗ୍ରାମୀ ସ୍ମାରକୀ ନିର୍ମାଣ କରାଯାଇଛି । ଏଠାରେ ୨୦୦୦ ବର୍ଷର ନୌବାଣିଜ୍ୟ ଭିତ୍ତିକ ସଭ୍ୟତାର ପ୍ରମାଣ ମିଳିଅଛି । ଏଠାରୁ ମିଳିଥିବା କୁମାରଗୁପ୍ତ ସୁନା ମୁଦ୍ରାରେ ଦୁଇଜଣ ଅଶ୍ୱାରୋହୀଙ୍କୁ ଦେଖିବାକୁ ମିଳିଥାଏ ଯାହାକୁ  "କାନ୍ଥି"  ବୋଲି କୁହାଯାଇଥାଏ । ଏହି ଗାଁର ମଲ୍ଲିକାସାଗର ଓ ଅଚ୍ୟୁତାସାଗର ପୋଖରୀ କୂଳରେ ଥିବା ଦୁଇଟି ଶିଳାଲେଖରେ ପୁରାତନ ଓଡ଼ିଆ ଲିପିର ନମୂନା ଦେଖିବାକୁ ମିଳିଥାଏ ଯାହା ୧୫ଶହ ମସିହାରେ ଏଠାରେ ତିଆରି କରାଯାଇଥିବା ଐତିହାସିକମାନେ ବିଶ୍ୱାସ କରିଥାନ୍ତି । ଗମନାଗମନ ଏହା ବାଲେଶ୍ୱର ସହରଠାରୁ ୧୭ କି.ମି. ଦୂରରେ ଅବସ୍ଥିତ । ଲୋକନାଟ ଓ ସଙ୍ଗୀତ ବାଲେଶ୍ୱର ଜିଲ୍ଲାର ଶ୍ରୀଜଙ୍ଗ, ଚଣ୍ଡୀପୁର, ବର୍ଦ୍ଧନପୁର, ବାଙ୍କେଶ୍ୱର ଅଞ୍ଚଳର ବଣକୋଇଲା ନାଟ ଓ ଏଠାକାର ବହୁରୂପା ନାଟ ଓଡ଼ିଶାରେ ଖିବ ଜନପ୍ରିୟ ।
ପାମ୍ପୁଡି ଚାଟ ଭାରତୀୟ ଉପ-ମହାଦ୍ୱୀପର ଏକ ଲୋକପ୍ରିୟ ପାରମ୍ପରିକ ଫାଷ୍ଟ ଫୁଡ଼ ଅଟେ, ବିଶେଷ କରି ବଙ୍ଗଳାଦେଶ ଏବଂ ପାକିସ୍ତାନରେ ଏହା ପ୍ରଚଳିତ ହୋଇଥାଏ । ସମଗ୍ର ଭାରତରେ ବହୁ ପ୍ରକାରର ବ୍ୟଞ୍ଜନ ପାମ୍ପୁଡି ଚାଟ ରୂପେ ମଧ୍ୟ ସନ୍ଦର୍ଭିତ ହୋଇଥାଏ । ସଂଯୁକ୍ତ ରାଜ୍ୟ ଆମେରିକାର କିଛି ରେଷ୍ଟୁରାଣ୍ଟରେ ଏହାର ପାରମ୍ପରିକ ସଂସ୍କରଣ ସେବା ପ୍ରଦାନ କରିଥାଏ । ପ୍ରସ୍ତୁତି ପାମ୍ପୁଡି ଚାଟ ପରମ୍ପରାଗତ ରୂପେ ; ମଇଦା ଏବଂ ସୁଜିରୁ ପ୍ରସ୍ତୁତ ପାମ୍ପୁଡି, ତା 'ସହିତ ସିଝା ଆଳୁ ଏବଂ ସିଝା ମଟରରୁ ପ୍ରସ୍ତୁତ ଏକ ମସଲାଯୁକ୍ତ ତରକାରିଦ୍ୱାରା ପ୍ରସ୍ତୁତ ହୋଇଥାଏ । ଏହାକୁ ସଜେଇବା ପାଇଁ ତା 'ଉପରେ ଦହି, ତେନ୍ତୁଳି ରସ, କଟା ପିଆଜ, ଧନିଆ, କାକୁଡି, ଲଙ୍କା, ନଡିଆ କୋରା, ଟମାଟୋ ସସ ଏବଂ ଚାଟ ମସଲା, ଲୁଣ, ସେଓ ଇତ୍ୟାଦିର ବ୍ୟବହାର କରାଯାଇଥାଏ । ପାମ୍ପୁଡି ସାଧାରଣତଃ ପରିସ୍କୃତ ଅଟା/ମଇଦା, ସୁଜି, କଳା ଜିରା, ଘିଅ କିମ୍ବା ତେଲଦ୍ୱାରା ପ୍ରସ୍ତୁତ କରାଯାଇଥାଏ । ପୁଦିନା, ଧନିଆ ଏବଂ ମସଲା ମଧ୍ୟ ବ୍ୟବହାର କରାଯାଏ । ଏହାକୁ ମିଠା, ଖଟା, ମସଲାଯୁକ୍ତ ସ୍ୱାଦିଷ୍ଟ ରୂପେ ତିଆରି କରାଯାଇଥାଏ । ବ୍ୟୁତ୍ପତ୍ତି  "ପାମ୍ପୁଡି"  ୱାଫର୍ସକୁ ସନ୍ଦର୍ଭିତ କରିଥାଏ, ଏବଂ ସଂସ୍କୃତ କ୍ରିୟା  " " ରୁ ପ୍ରାପ୍ତ ଶବ୍ଦ  "ଚାଟ" ର ଅର୍ଥ ହେଉଛି ଆଙ୍ଗୁଳିଦ୍ୱାରା ଚାଖିବା ଏବଂ ଏହାଦ୍ୱାରା ତିଆରି ହୋଇଥିବା ଧ୍ୱନୀର ପ୍ରତିନିଧିତ୍ୱ କରିଥାଏ । ଏହା ବହୁ ଫାଷ୍ଟ ଫୁଡ଼ ବ୍ୟଞ୍ଜନ କିମ୍ବା ସ୍ନାକକୁ ଦର୍ଶେଇଥାଏ ।  "ଚାଟ" ର ଶାବ୍ଦିକ ଅର୍ଥ ହିନ୍ଦୀରେ  "ଚାଟଣା"  କୁହାଯାଏ । ଏହି ଶବ୍ଦ ଭାରତର ବହୁ ବ୍ୟଞ୍ଜନକୁ ଦର୍ଶାଇଥାଏ । ସୋମେଶ୍ୱର ତୃତୀୟଙ୍କଦ୍ୱାରା ସଂକଳିତ 12ବିଂ ଶତାବ୍ଦୀର ସଂସ୍କୃତ ଜ୍ଞାନକୋଷ, ଯାହା ଆଜି କାର୍ଣ୍ଣାଟକ ଉପରେ ଶାସନ କରୁଛନ୍ତି । ପାମ୍ପୁଡି ପାଇଁ ଏକ ରେସିପି  (ପୁରିକା ରୂପେ) ଉଲ୍ଲେଖ  "ମାନେସୋଲାସା" ରେ କରାଯାଇଛି । ରାସ୍ତା କଡର ଖାଦ୍ୟ ପାମ୍ପୁଡି ଚାଟକୁ ପ୍ରାୟତଃ ଭାରତରେ ପ୍ରାୟତଃ ରାସ୍ତା କଡରେ ଉପସ୍ଥିତ ଖାଇବା ଷ୍ଟଲ ମାନଙ୍କରେ ଉପଲବ୍ଧ ହୋଇଥାଏ । ଭାରତ ରେ, ଏହା ଅନ୍ୟ କ୍ଷେତ୍ର ତୁଳନାରେ ଦେଶର ଉତ୍ତରୀ କ୍ଷେତ୍ରରେ ଅଧିକ ଲୋକପ୍ରିୟ ହୋଇଥାଏ ।
ବିଜ୍ଞାନର ଯେଉଁ ବିଭାଗରେ ପ୍ରାଣୀ ଏବଂ ସେମାନଙ୍କ ବିଶେଷତ୍ୱ ବିଷୟରେ ଆଲୋଚନା କରାଯାଏ ତାହାକୁ ପ୍ରାଣୀବିଜ୍ଞାନ କୁହାଯାଏ । ଏହି ବିଷୟକୁ ଅଧ୍ୟୟନ କରୁଥିବା ଲୋକଙ୍କୁ ପ୍ରାଣୀବି଼ଜ୍ଞାନୀ କୁହାଯାଏ । ଇଂରାଜିରେ ଏହି ବିଷୟକୁ କୁହାଯାଏ । ଏହା ଦୁଇଟି ଗ୍ରିକ୍ ଶବ୍ଦ ଜୋଇନ୍  ଓ ଲୋଗସ୍  ରୁ ଆସିଛି,ଯାହାର ଅର୍ଥ ଯଥାକ୍ରମେ ପ୍ରାଣୀ ଓ ଅଧ୍ୟୟନ ।
ଅନ୍ତର୍ଜାତୀୟ ମାତୃଭାଷା ଦିବସ ପ୍ରତିବର୍ଷ ଫେବୃଆରୀ ୨୧ ତାରିଖରେ ବିଶ୍ୱବ୍ୟାପୀ ଭାଷାଗତ ଓ ଚଳଣିଗତ ବିଭିନ୍ନତା ତଥା ବହୁ ଭାଷା ପଣ ପ୍ରଚାର ନିମନ୍ତେ ପାଳିତ ହୋଇଥାଏ । ଏହା ପ୍ରଥମେ ଇଉନେସ୍କୋଦ୍ୱାରା ୧୯୯୯ ମସିହା ନଭେମ୍ବର ୧୭ରେ ଆରମ୍ଭ ହୋଇଥିଲା । ଏହାର ପାଳନ ପ୍ରଥମେ ମିଳିତ ଜାତିସଂଘ ସାଧାରଣ ସଭାରେ ୨୦୦୮ ମସିହା ଅନ୍ତର୍ଜାତୀୟ ଭାଷା ବର୍ଷରେ ଗୃହୀତ ହୋଇଥିଲା । ଅନ୍ତର୍ଜାତୀୟ ମାତୃଭାଷା ଦିବସ ୨୦୦୦ ମସିହା ଫେବୃଆରୀ ପରଠାରୁ ପ୍ରତିବର୍ଷ ଭାଷାଗତ ଓ ଚଳଣିଗତ ବିଭିନ୍ନତା ତଥା ବହୁ ଭାଷା ପଣ ପ୍ରଚାର ନିମନ୍ତେ ପାଳିତ ହୋଇଆସୁଛି । ଏହି ଦିବସଟି ୧୯୫୨ ମସିହାରେ ସେତେବେଳର ପାକିସ୍ତାନରେ ବଙ୍ଗଳା ଭାଷାକୁ ଦୁଇଟି ରାଷ୍ଟ୍ରୀୟ ଭାଷାର ମାନ୍ୟତା ଦାବୀ କରୁଥିବା ଢାକା ବିଶ୍ୱବିଦ୍ୟାଳୟ, ଜଗନ୍ନାଥ ବିଶ୍ୱବିଦ୍ୟାଳୟ, ଢାକା ମେଡ଼ିକାଲ କଲେଜର ଛାତ୍ରମାନଙ୍କ ଅଧୁନା ବଙ୍ଗଳାଦେଶର ରାଜଧାନୀ ଢାକାର ଉଚ୍ଚନ୍ୟାୟାଳୟ ନିକଟରେ ପୁଲିସ ଗୁଳିରେ ପ୍ରାଣ ହରାଇବାର ସ୍ମୃତିରେ ପାଳିତ ହୋଇଥାଏ । ସମୟକ୍ରମ ୨୦୦୦, ଅନ୍ତର୍ଜାତୀୟ ମାତୃଭାଷା ଦିବସ ଉଦ୍‌ଘାଟନୀ ପାଳନ ୨୦୦୧, ଦ୍ୱିତୀୟ ବର୍ଷ ପାଳନ ୨୦୦୨, ଭାଷାଗତ ବିଭିନ୍ନତା: ୩,୦୦୦ ଭାଷା ବିପଦରେ  (ସ୍ଳୋଗାନ: ଭାଷାର ଛାୟାପଥରେ ପ୍ରତିଟି ଶବ୍ଦ ଏକ ତାରା) ୨୦୦୩, ଚତୁର୍ଥ ବର୍ଷ ପାଳନ ୨୦୦୪, ପିଲାଙ୍କ ଶିଖା   ଜଗତସାରା ଶିଶୁମାନଙ୍କୁ ଶ୍ରେଣୀଗୃହରେ ଲିଖନ ଶୈଳୀରେ ପାରଙ୍ଗମ ହେବା ଶିଖାଇବା ପାଇଁ ଅଙ୍କନ କରି ଏକ  "ନିଆରା ଶିଶୁ ଶିକ୍ଷଣ ବହି"  ତିଆରି କରି ଇଉନେସ୍କୋରେ ପାଳନ କରାଯାଇଥିଲା।
ସେଫିଡେରୋକଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଫେଟ୍ରୋଜା, ହେଉଛି ଏକ ଆଣ୍ଟିବାୟୋଟିକ୍ ଯାହା ଜଟିଳ ମୂତ୍ରନଳୀ ସଂକ୍ରମଣ ଏବଂ ଡାକ୍ତରଖାନାରେ ଗୃହିତ ନିମୋନିଆର ଚିକିତ୍ସା ପାଇଁ ବ୍ୟବହୃତ ହୁଏ । ସୁଡୋମୋନାସ୍ ଏରୁଜିନୋସା ସହିତ ଅନ୍ୟାନ୍ୟ ସଂକ୍ରମଣର ଚିକିତ୍ସା କାମ ନକରିବାବେଳେ ଏହା ବ୍ୟବହୃତ ହୁଏ  ଏହା ଏକ ଶିରାରେ ଇଞ୍ଜେକ୍ସନ ଦେଇ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଇଞ୍ଜେକ୍ସନ୍ ସ୍ଥାନରେ ଯନ୍ତ୍ରଣା, କୋଷ୍ଠକାଠିନ୍ୟ, ରାସ, କ୍ୟାଣ୍ଡିଡିଆସିସ୍, ଯକୃତ ସମସ୍ୟା ଏବଂ କମ୍ ପୋଟାସିୟମ୍ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍, କ୍ଲୋସ୍ଟ୍ରିଡିଅମ ଡିଫିସିଲ ସଂକ୍ରମଣ ଏବଂ ବାତ ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ସେଫାଲୋସ୍ପୋରିନ୍ ପରିବାରର ଏକ ଔଷଧର । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୦ରେ ୟୁରୋପରେ ଚିକିତ୍ସା ବ୍ୟବହାର ପାଇଁ ସେଫିଡେରୋକଲ ଅନୁମୋଦିତ ହୋଇଥିଲା। ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ୫ ମାତ୍ରାର ମୂଲ୍ୟ ପ୍ରାୟ ୧,୩୦୦ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ପରିମାଣ ମୂଲ୍ୟ ପ୍ରାୟ ୨,୦୦୦ ଡଲାର ।